ישיבת מליאה, כנסת 16, פרוטוקול מספר הישיבה השישים-ואחת של הכנסת השש-עשרה, 2003-10-27 00:00

ראובן ריבלין: מסמכים שהונחו על שולחן הכנסת 3

אריה האן: דיווח שר התחבורה על תאונות הדרכים 4

אביגדור ליברמן: הודעת ועדת החוץ והביטחון על רצונה להחיל דין רציפות על הצעת חוק 5

מיכאל איתן: דברי ברכה של יושב-ראש הכנסת לחברי המשלחת הפרלמנטרית מאירופה 12

מיכאל איתן: הודעת יושב-ראש ועדת הכנסת 18

): הצעת חוק לתיקון פקודת המשטרה (מס' 18) (חקירת עובדי שירות הביטחון הכללי בידי המחלקה לחקירות שוטרים), התשס"ד-2003 19

נסים זאב: אורי יהודה אריאל (האיחוד הלאומי - ישראל ביתנו): 23

צחי הנגבי: שאילתות ותשובות 29

צחי הנגבי: 214.

צחי הנגבי: הענקת אזרחות לעולה חדשה מפולין 31

צחי הנגבי: 427.

צחי הנגבי: הקמת בתי-כנסת 32

צחי הנגבי: 478.

צחי הנגבי: ההגדרה "ממוצא פלסטיני" לצורך התאזרחות 33

צחי הנגבי: הצעת חוק ההוצאה לפועל (תיקון מס' 24) (תיקון), התשס"ד-2003 34

ג'מאל זחאלקה: דברי יושב-ראש הכנסת

ראובן ריבלין: רבותי חברי הכנסת, היום א' בחשוון התשס"ד, 27 בחודש אוקטובר 2003 למניינם.

ראובן ריבלין: אני מתכבד לפתוח את ישיבת הכנסת.

ראובן ריבלין: רבותי חברי הכנסת, באולם שאגאל אנחנו מארחים כרגע 189 חברי פרלמנטים מכל רחבי אירופה, חלקם מהפרלמנטים של כל מדינה ומדינה וחלקם מהפרלמנט האירופי הכללי.

ראובן ריבלין: זהו אירוע שאין לו תקדים בתולדות כנסת ישראל.

ראובן ריבלין: רבותי חברי הכנסת, הייתי מבקש להזכיר לכולם, שאתמול ציינו את יום השנה להירצחו של שר התיירות וחבר הכנסת האלוף במילואים רחבעם גנדי זאבי, ממנהיגי הימין הישראלי ומי שראה בעצמו איש ארץ-ישראל השלמה, ללא סייג ושיור.

ראובן ריבלין: גנדי נרצח על-ידי מתנקשים בבוקר יום ד', ל' בתשרי התשס"א, 17 באוקטובר 2001.

ראובן ריבלין: הכנסת תקיים ישיבה מיוחדת לציון זכרו ביום כ"ט בחשוון שנה זו.

ראובן ריבלין: מובן שרבים מאתנו השתתפו אתמול בעלייה לקברו.

ראובן ריבלין: השם ייקום דמו.

ראובן ריבלין: יהי זכרו ברוך.

ראובן ריבלין: רבותי חברי הכנסת, עם תחילת חודש הרמדאן, חודש הצום הקדוש למוסלמים, ברצוני לברך בשם חברי הכנסת ועובדיה את חברינו, חברי הכנסת הערבים, את תושביה המוסלמים של מדינת ישראל ועמם את מאמיני האסלאם בארץ וברחבי תבל, בברכה המסורתית: "כול עאם ואנתום בח'יר" - כל שנה ואתם בטוב.

ראובן ריבלין: אני מאחל לכולנו, שחודש הרמדאן השנה יסמן את ראשית המפנה ויביא עמו שלום והשלמה בין תושבי הארץ כולה, יהודים, מוסלמים ונוצרים.

ראובן ריבלין: יחד אתכם, אני מתפלל כי נשוב במהרה אל הדרך הנכונה, שמצווים אותנו התנ"ך והקוראן, דרך ההבנה האנושית והאחווה ההדדית - "ובא שלום על הארץ".

ראובן ריבלין: "כול עאם ואנתום בח'יר".

ראובן ריבלין: רבותי חברי הכנסת, הודעה למזכיר הכנסת.

אריה האן: ברשות יושב-ראש הכנסת, הנני מתכבד להודיעכם, כי הונחו היום על שולחן הכנסת – לקריאה ראשונה, מטעם הממשלה: הצעת חוק ההוצאה לפועל (תיקון מס' 24) (תיקון), התשס"ד-2003; והצעת חוק סדר הדין הפלילי (תיקון מס' 33) (הוראת שעה) (תיקון), התשס"ד-2003.

אריה האן: לדיון מוקדם: הצעת חוק הפיקוח על מצרכים ושירותים (תיקון - שכר דירה בשקלים חדשים), התשס"ד-2003, מאת חברת הכנסת גילה פינקלשטיין; הצעת חוק חנייה לנכים (תיקון - איסור חנייה במקום שהוקצה לרכב נכה), התשס"ד-2003, מאת חברת הכנסת גילה פינקלשטיין; הצעת חוק חניית רכב כבד, התשס"ד-2003, מאת חברת הכנסת גילה פינקלשטיין; הצעת חוק בטיחות התשתית התעבורתית, התשס"ד-2003, מאת חברת הכנסת גילה פינקלשטיין; הצעת חוק בדיקת סמים לתלמידים במוסדות חינוך, התשס"ד-2003, מאת חבר הכנסת איוב קרא; הצעת חוק הגנת הצרכן (תיקון - גילוי זהות העוסק), התשס"ד-2003, מאת חברת הכנסת גילה פינקלשטיין; הצעת חוק התוכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004) (תיקון - תשלום ארנונה), התשס"ד-2003, מאת חבר הכנסת דוד טל; הצעת חוק המידע הסביבתי, התשס"ד-2003, מאת חברת הכנסת לאה נס; הצעת חוק חובת התקנת רדיו דיגיטלי ברכב מנועי מיובא, התשס"ד-2003, מאת חבר הכנסת אורי יהודה אריאל וקבוצת חברי הכנסת; הצעת חוק הרשות הממלכתית לאבטחה, התשס"ד-2003, מאת חברי הכנסת אהוד יתום ודני יתום.

אריה האן: דין וחשבון כספי ליום 31 בדצמבר 2003, חלק ב', מטעם משרד האוצר.

אריה האן: לקריאה שנייה ולקריאה שלישית: הצעת חוק הרשות למלחמה בסמים (תיקון מס' 2), התשס"ד-2003, שהחזירה הוועדה למאבק בנגע הסמים.

אריה האן: תודה.

ראובן ריבלין: תודה רבה.

ראובן ריבלין: חברי הכנסת, כמנהגנו והפעם מדי חודש, אני מבקש משר התחבורה לעלות לדוכן הנואמים על מנת לתת לכנסת דוח חודשי על מצב תאונות הדרכים.

ראובן ריבלין: אני רוצה להזכיר לחברי הכנסת, שראש הממשלה מחויב על-פי חוק למסור דוח שלוש פעמים בשנה בנושא זה, והוא יעשה כן.

ראובן ריבלין: חבר הכנסת עסאם מח'ול, אני מקדם אותך בברכה, ואנחנו מקווים שמה שקרה בעניינך היה מקרה וחריג ויוצא דופן.

ראובן ריבלין: אבל כולנו רואים בדאגה חמורה את העובדה שביקשו להתנכל לחבר כנסת בישראל ויהיו הסיבות אשר יהיו.

ראובן ריבלין: זהו דבר חמור, שאי-אפשר לעבור עליו לסדר-היום, שכן הדמוקרטיה היא בנפשנו, וחבר הכנסת עסאם מח'ול מסמל את הדמוקרטיה בישראל, כמו כל חבר כנסת אחר.

ראובן ריבלין: אני מאוד שמח על כך שאתה אתנו, ואני מקווה שמה שקרה לא יקרה עוד.

עסאם מח'ול: תודה רבה.

אביגדור ליברמן: אדוני יושב-ראש הכנסת, כנסת נכבדה, אחרי הפסקה יחסית ארוכה, אנחנו חוזרים לדיון חודשי על מצב תאונות הדרכים, כפי שאמר היושב-ראש.

אביגדור ליברמן: אני לא יכול להגיד שאני איש בשורות היום.

אביגדור ליברמן: חודש ספטמבר היה החודש הקשה ביותר השנה מבחינת תאונות הדרכים, ההרוגים ותאונות הדרכים הקטלניות.

אביגדור ליברמן: בכלל, אם אני רוצה לאפיין את מה שנעשה היום בתאונות הדרכים ועל הכבישים שלנו, שני נתונים בולטים ומדאיגים מאוד: אם אני משווה למדינות אירופה, אנחנו מובילים בין כל המדינות בנושא הרוגים מקרב הולכי רגל.

אביגדור ליברמן: 37% מכל ההרוגים בתאונות הדרכים הם הולכי רגל, וזה נתון שלא יכול שלא להפחיד.

אביגדור ליברמן: אין דבר דומה לזה בשום מדינה אחרת, לפחות בעולם המערבי.

אביגדור ליברמן: שני דברים אחרים שממשיכים לאפיין את התאונות שלנו הם מעורבות של משאיות, ואני מדגיש שמשאיות מעורבות בתאונות דרכים פי-שישה מכל כלי רכב אחר, וכמובן, נהיגה בגילופין, תחת השפעת אלכוהול.

אביגדור ליברמן: רק שלשום באשדוד, תאונה אופיינית - בהשפעת אלכוהול נכנס אדם ברכב אחר, והנהג נהרג.

אביגדור ליברמן: הדברים האלה נמשכים.

אביגדור ליברמן: כמו שאמרנו קודם, אנחנו מתכוונים להתמודד בצורה הרבה יותר חריפה עם העבירות - עבירות קשות, אבסולוטיות, כמו נהיגה ללא רשיון נהיגה או נהיגה בזמן פסילה, נהיגה תחת השפעת סמים או תחת השפעת אלכוהול.

אביגדור ליברמן: אני מניח שהדברים האלה יובאו בשבועות הקרובים לדיון בכנסת.

אביגדור ליברמן: אחרי הפסקה ארוכה, קיימנו דיון מפורט במליאת הממשלה על מצב תאונות הדרכים, ואם אנחנו היום לקראת דיוני התקציב, הייתי מבקש מאוד עזרה מכל הבית הזה בכל נושא המלחמה בתאונות הדרכים.

אביגדור ליברמן: זה אולי הנושא היחיד שהוא בקונסנזוס מוחלט בבית הזה.

אביגדור ליברמן: אני מבין שאנחנו נמצאים בעידן של קיצוצים ובעידן של מגבלות תקציביות.

אביגדור ליברמן: לפחות בשלב הזה אני חייב לציין - הממשלה, שר האוצר, עמדו בכל ההתחייבויות.

אביגדור ליברמן: כרגע זה לא נוגע לנושא תאונות הדרכים.

אביגדור ליברמן: הדבר היחיד שמטריד אותי הוא ביטול כל הנושא של "אבנר" - אותו סעיף 17ב, שעל-פיו הכספים שהצטברו בקופת "אבנר" היו מיועדים לנושא המאבק בתאונות הדרכים וההתמודדות עם כל נושאי הבטיחות.

אביגדור ליברמן: ביטול הסעיף הזה מבטל את מקור המימון החשוב ביותר, העיקרי, למאבק בתאונות הדרכים.

אביגדור ליברמן: אומנם האוצר התחייב שהתקציב הזה יופיע בבסיס התקציב, בחוק התקציב.

אביגדור ליברמן: אני מקווה שלא נצטרך להגיע פה לעימות בנושא תקציב תאונות הדרכים, ואני מקווה שתהיה לנו בכל זאת שנה בטוחה ושכולנו נשמור על חוקי התנועה.

אביגדור ליברמן: תודה.

ראובן ריבלין: אדוני ימתין, תודה.

ראובן ריבלין: אני מאוד מודה לשר התחבורה - לא על הדברים שהוא נאלץ לומר, אלא על עצם ההתייחסות שלו לנושא כל כך חשוב, שהכנסת עסקה בו כל כך הרבה פעמים, ונדמה לי שזה שר התחבורה הראשון שמבקש שנושא תאונות הדרכים לא ירד מסדר-יומה של החברה בישראל.

ראובן ריבלין: רבותי חברי הכנסת, כנהוג אצלנו - שאלות של חברי הכנסת לשר התחבורה.

ראובן ריבלין: האם מישהו ביקש לשאול את שר התחבורה?

ראובן ריבלין: ובכן, אדוני, בפעם הראשונה אין שאלות בעניין זה.

ראובן ריבלין: אדוני מיצה את האמור, ובאמת יש להצטער על כך שהאנשים עדיין לא מבינים שבידינו היא.

ראובן ריבלין: תודה רבה לשר התחבורה.

ראובן ריבלין: הודעת ועדת החוץ והביטחון על רצונה להחיל דין רציפות על הצעת חוק [מס' 3159; "דברי הכנסת", כרך 198, עמ' 8698.

ראובן ריבלין: ]

ראובן ריבלין: רבותי חברי הכנסת, הואיל וחברי הפרלמנטים מכל אירופה ייכנסו ליציע האורחים בעוד כחצי שעה - נמצאים אתם עדיין גם חבר הכנסת אברהם בורג, המייצג את השמאל, וחבר הכנסת שטייניץ, המייצג את הימין - אנחנו נמשיך להתקדם בסדר-היום.

ראובן ריבלין: אני מבקש מיושב-ראש ועדת החוקה, חוק ומשפט להעלות בפני - - - למי היתה הצעה לסדר?

ראובן ריבלין: חבר הכנסת אלדד.

ראובן ריבלין: מישהו ביקש הצעה לסדר, אני נותן לו את ההזדמנות כי אנחנו עדיין מחכים.

ראובן ריבלין: אני מבקש להפנות את תשומת לבו של יושב-ראש ועדת החוקה, חוק ומשפט, שעליו כמובן להיות כאן כאשר הוא מציג את הצעת חוק השיפוט הצבאי.

רן כהן: נדמה לי שזה יושב-ראש ועדת החוץ והביטחון.

ראובן ריבלין: לא.

ראובן ריבלין: ועדת החוץ והביטחון תודיע על רצון הוועדה להחיל את הצעת החוק - אם יש כאן מישהו מהוועדה שיכול לעלות במקום חבר הכנסת שטייניץ, שנמצא כרגע עם הפרלמנטרים האירופים - - -

רן כהן: אני יכול לעשות את זה.

רן כהן: לא הסמיכו אותי.

רן כהן: זו הצעת חוק שלי.

ראובן ריבלין: רבותי חברי הכנסת, עד אשר יושב-ראש הוועדה - שלא באשמתו, הוקדם הנושא שלו בגלל היעדרותם של אחרים, בצדק - אני מבקש להודיע לחברי הכנסת את ההודעה הבאה.

ראובן ריבלין: מחר, יום שלישי, לא נקיים ישיבת כנסת אחר הצהריים, מאחר שהתברר לי שחברי הכנסת, רובם ככולם, משתתפים בבחירות המקומיות באשר הן בארץ.

ראובן ריבלין: לא רציתי לפתוח את ישיבת הכנסת מחר כאשר התברר לי שמדובר ביושב-ראש, ובלי כנסת - שהיא נכבדה מאוד.

ראובן ריבלין: לכן בחרתי, על מנת שנבין את כללי המשחק, כאשר רוב חברי הכנסת עסוקים בנושאים שהם בהחלט נושאים פוליטיים ראויים, לתפארת הדמוקרטיה בישראל, שלא נקיים מחר ישיבת כנסת כלל.

ראובן ריבלין: ישיבות הוועדות כמובן מתקיימות - - -

יעקב ליצמן: אני חושב - - -

ראובן ריבלין: אני לא יכול.

ראובן ריבלין: יושבי-ראש הוועדה ינהגו בהתאם לשיקול דעתם.

ראובן ריבלין: בוודאי לא יצביעו מחר כאשר חברי כנסת מרכזיים אינם נוכחים.

ראובן ריבלין: עם זאת, מי מחברי הוועדה שרואה לנכון לקיים ישיבת ועדה, והוא יכול לעשות זאת מבחינת הקוורום שהוא מכנס - אין בעיה שהוועדה תמשיך בדיוניה.

ראובן ריבלין: עם זאת, אני יודע שרובם של חברי הכנסת, כמו גם פוליטיקאים, באים להכיר תודה לכל חבריהם באשר הם, אשר עשו רבות למען בחירתם של אלה הנמצאים בכנסת כנציגי הציבור, ולכן הם חוזרים ועוברים גם על-פי צו המפלגה וגם על-פי צו החברות האישית לעזור לחברים המתמודדים במקומות רבים בארץ.

ראובן ריבלין: לכן, מוטב יהיה שלא נקיים ישיבה, וזאת על דעת כל הסיעות בבית הזה, ואני מוכרח לומר וצריך לומר זאת במפורש - כי היו כאלה שהציעו לי לקיים אפילו ישיבה פורמלית על מנת שלא יירשם בפרוטוקול שלא קיימנו ישיבה.

ראובן ריבלין: אם אנחנו צודקים - לא צריך לפחד, ואם אנחנו לא צודקים - מדוע שנבטל.

ראובן ריבלין: ולכן, כאשר נמצאנו צודקים, אני חושב שכך צריך לעשות וכך ייעשה.

ראובן ריבלין: רבותי חברי הכנסת, אנחנו ממתינים ליושב-ראש ועדת החוקה, חוק ומשפט, שעולה הנה - שלא באשמתו הוא מאחר, שכן היה צריך להיות כאן יושב-ראש ועדת החוץ והביטחון, אבל הוא עדיין נמצא עם אורחינו הרבים מחוץ-לארץ, שאותם נקדם בעוד כחצי שעה כאן באולם המליאה.

רן כהן: אדוני היושב-ראש, אם אתה מסמיך אותי, אני מוכן לעשות זאת במקומו.

ראובן ריבלין: בבקשה, אדוני.

ראובן ריבלין: אני מסמיך אותך במקום יושב-ראש ועדת החוץ והביטחון.

רן כהן: זו הצעת חוק שלי.

ראובן ריבלין: ברצון רב.

ראובן ריבלין: אני חושב שגם יושב-ראש הוועדה היה מסמיך אותך, וודאי שאני יכול לקבל את סמכויותיו של יושב-ראש הוועדה, ואני מסמיך אותך לבקש את הבקשה, על-פי סדר-היום, מטעם הוועדה להחיל דין רציפות על הצעת חוק השיפוט הצבאי (תיקון מס' 41) (הדין המשמעתי), התשס"ב-2002.

ראובן ריבלין: נא למסור את ההודעה.

רן כהן: אדוני יושב-ראש הכנסת, גברתי השרה, חברות וחברי הכנסת, אני מתכבד למסור בשם יושב-ראש ועדת החוץ והביטחון, חבר הכנסת שטייניץ, שהוועדה החליטה לבקש מהכנסת להחיל דין רציפות על הצעת חוק השיפוט הצבאי (תיקון מס' 41) - כפי שהיושב-ראש אמר – שיש לה שני חלקים.

רן כהן: האחד דן בנושאים שנוגעים להטרדות מיניות בצבא, על-פי חוקי הצבא, ולא כפי שנעשה עד עכשיו, על-פי דין העבירות והדין הפלילי - דבר שבא, אגב, להחמיר כמובן את גישת הצבא בנושא של הטרדות מיניות.

רן כהן: הנושא השני הוא פיקוח הרבה יותר משמעותי - - -

ראובן ריבלין: אני הייתי מציע פעם לחבר הכנסת מלכיאור ולחבר הכנסת פינס לעמוד פה על הבמה בזמן שמתקיים דיון למטה - היו רואים עד כמה הדבר מפריע לנואם.

אופיר פינס-פז: אני אשמח לעלות לבמה.

ראובן ריבלין: אני מוכן, בבקשה, ברצון, אם אדוני מבקש.

ראובן ריבלין: אדוני מאוד מקופח...

רן כהן: החלק השני של הצעת החוק הוא פיקוח של ועדת החוץ והביטחון של הכנסת על כליאה של חיילים בעקבות משפט צבאי.

רן כהן: בעניין הזה, כפי שזכור לכם, היו סוגיות של קלות-יתר שבה דנו בצבא לתקופות מחבוש ארוכות וחמורות - בן-טולילה, מי שזוכר את התקופות הללו.

רן כהן: בעניין הזה הגעתי להסכמה עם הצבא על כך שצה"ל עצמו יפקח בצורה חריפה יותר, ואנחנו - ועדת החוץ והביטחון - בפעם הראשונה נוכל לפקח בנושא הזה.

רן כהן: אדוני היושב-ראש, על-פי תקנון הכנסת, ההצעה מונחת על שולחן הכנסת כמדומני שבועיים, ורק לאחר מכן - - -

ראובן ריבלין: בתוך השבועיים יכולים להגיש - - -

רן כהן: בתוך שבועיים הסיעות יכולות - - -

ראובן ריבלין: אני אבהיר - - -

רן כהן: אתה תבהיר את העניין הזה.

רן כהן: על זה מדובר.

רן כהן: תודה רבה, אדוני.

ראובן ריבלין: תודה לחבר הכנסת רן כהן, אשר הביא בשם ועדת החוץ והביטחון את הצעת הוועדה על כוונתה להחיל דין רציפות על הצעת חוק השיפוט הצבאי (תיקון מס' 41).

ראובן ריבלין: חברי הכנסת, בהתאם לסעיף 5 לחוק רציפות הדיון בהצעות חוק, התשנ"ג-1993, רשאית סיעה - סיעה, אני מדגיש – להציע, בתוך שבועיים מיום מסירת ההודעה בכנסת על החלת דין רציפות, שדין הרציפות לא יחול על הצעת החוק, אם רצונה בכך.

ראובן ריבלין: הזכות היא בידי סיעה, ומובן שהסיעה יכולה אחר כך לנצל את חמש הדקות שיש לה על מנת להביע את עמדותיה, גם לגבי החוק וגם לגבי נושאים אחרים ושונים.

ראובן ריבלין: ובכן, המירוץ החל ברגע זה, בעוד שבועיים תוכל הוועדה לבקש לאשר זאת, ואם לא יהיו התנגדויות, העניין יאושר על-פי הודעתו של חבר הכנסת רן כהן.

ראובן ריבלין: חבר הכנסת ברונפמן, אני מוכרח לציין אותך לשבח.

ראובן ריבלין: קיבלתי ממך את החוברת שבה אתה מציג יעדים שלך כלפי הבוחר.

ראובן ריבלין: אני מבין שביקשת להניח זאת על שולחן הכנסת.

ראובן ריבלין: על שולחן הכנסת יכולים להניח רק דברים שנוגעים לסדר-היום של הכנסת, אבל כמובן חברי הכנסת יוכלו לקבל זאת בתאיהם.

ראובן ריבלין: אני חושב שחברי הכנסת יכולים לקבל דוגמה מחבר הכנסת רומן ברונפמן כהתחייבות כלפי הציבור.

ראובן ריבלין: אני מציע לכולם לעיין בחוברות של חבר הכנסת ברונפמן.

ראובן ריבלין: לא צריך להסכים עם העמדות המוצגות, אבל ודאי שראוי לציין את הדרך שבה הוא עושה זאת.

ראובן ריבלין: אני מברך אותך בשם הכנסת כולה, כי זו בהחלט דוגמה טובה.

ראובן ריבלין: [מס' מ/35; "דברי הכנסת", מושב ראשון, חוב' ט"ז, עמ' 3740; נספחות.

ראובן ריבלין: ]

ראובן ריבלין: רבותי חברי הכנסת, אני מזמין את יושב-ראש ועדת החוקה, חוק ומשפט להציג את הצעת חוק השיפוט הצבאי (תיקון מס' 42), התשס"ד-2003, לקריאה שנייה ולקריאה שלישית.

ראובן ריבלין: בבקשה, יושב-ראש ועדת החוקה, חוק ומשפט.

מיכאל איתן: אדוני היושב-ראש, כנסת נכבדה, הצעת החוק שאנחנו מבקשים להביא לקריאה שנייה ושלישית באה להכניס שינויים במערך השיפוט הצבאי.

מיכאל איתן: כפי שאתם יודעים, למערכת הביטחון, לצה"ל, יש מערך של שיפוט שחל על אנשי הצבא, והוא מקביל למערך השיפוט שחל על האזרחים.

מיכאל איתן: העקרונות הם אותם עקרונות.

מיכאל איתן: הדרך לבירור האשמה היא אותה דרך.

מיכאל איתן: כל המערכת היא אותה מערכת, ובכל אופן יש שינויים שנובעים מתוקף העובדה שמדובר במערכת צבאית.

מיכאל איתן: למשל, אחד הדברים הוא, שבמערכת צבאית יש היבטים מסוימים של פעילות מבצעית שיכולים להשפיע על תוצאות של הליכים משפטיים.

מיכאל איתן: אומרים, למשל, שאם קצין מסוים או לוחם מסוים, שמוטלת עליו משימה חשובה, מגיע למצב שעשה עבירה מסוימת, לפעמים יש שיקול מבצעי, שהקצין הממונה עליו - לא כל קצין ישיר, אבל האלוף - יכול להביאו בחשבון, על מנת למחול לו על העבירה, למשל, בגלל צורך מבצעי.

מיכאל איתן: כלומר, הייחודית של מערכת השיפוט הצבאי היא, שהצבא עוסק בביטחון המדינה, ולפעמים שיקולי ביטחון מתנגשים עם שיקולים של מערכת אכיפת החוק.

מיכאל איתן: כפי שמקובל בדמוקרטיות, וכפי שאני מאמין, כפי שרוב חברי הבית הזה מאמינים, קיומה של מדינה וביטחונה לא מושתתים רק על הכוח הפיזי, אלא גם על היכולת לקיים את המשטר על בסיס של עליונות שלטון החוק והמשפט.

מיכאל איתן: ככל שהשנים חולפות והמדינה שלנו מתקדמת, יש תהליך שבו מערכת המשפט הופכת להיות יותר עצמאית.

מיכאל איתן: והיום אנחנו מביאים שורה של תיקונים שבאים, לא לבטל לחלוטין את המשקל של הערכים הצבאיים בתוך מערכת השיפוט הצבאי, אבל בהחלט לחזק את העצמאות של מערכת השיפוט הצבאי, מתוך הבנה שמערכת שיפוט עצמאית, גם היא תורמת לביטחון, בסופו של דבר.

מיכאל איתן: כאשר חיילים נידונים, כאשר יש משפטים בצבא, ויודעים ששם השיקולים הם שיקולים של מערכת משפט, שחייל יכול לקבל עונש רק על-פי דין ועל-פי מערכת משפט עצמאית, בסופו של דבר, זה מחזק גם את הצבא וגם את החברה הישראלית ואת המדינה כולה.

מיכאל איתן: אני לא ארחיב.

מיכאל איתן: בגדול, אנחנו מבקשים בהצעה הזאת להעביר סמכויות משפטיות שהיו בידי ראשי מחוזות שיפוטיים.

מיכאל איתן: ראש מחוז שיפוטי בלשון השיפוט הצבאי הוא גורם פיקודי, בדרך כלל אלוף פיקוד, ולא גורם משפטי מקצועי.

מיכאל איתן: אנחנו מעבירים חלק מהסמכויות האלה למערכת המשפט, לפרקליט הצבאי הראשי, לתובע הצבאי וכדומה.

רן כהן: המשמעות היא, למשל, להעביר לבדיקה מחדש את מה שנדון בדין משמעתי לאפשרות של דין פלילי?

מיכאל איתן: לא.

מיכאל איתן: למשל, סמכויות החנינה יהיו מוגבלות כעת.

מיכאל איתן: אנחנו לא נותנים אפשרות ממש לבטל את פסק-הדין.

מיכאל איתן: יש פנייה, אבל היא יותר מוגבלת.

מיכאל איתן: אנחנו מעבירים החזרת תלונה בבית-דין צבאי לדיון משמעתי, שהיה קודם.

מיכאל איתן: הסמכות היתה בידי ראש מחוז שיפוטי.

מיכאל איתן: כלומר, אתה יודע שדין משמעתי הוא נמוך מבית-הדין הצבאי.

מיכאל איתן: קודם הסמכות היתה בידי ראש המחוז השיפוטי, כלומר, האלוף יכול היה לגרום לכך שתלונה שהתבררה בבית-דין צבאי היתה עוברת רק לדיון משמעתי.

מיכאל איתן: היום הסמכות הזאת מוענקת לפרקליט הצבאי ונשארת במישור המשפטי, ולא מערבבים בה שיקולים אחרים שהיו נתונים קודם בידי האלוף.

מתן וילנאי: מה היתה עמדת הצבא בכל הנושאים האלה?

מיכאל איתן: עמדת הצבא היתה בעד.

מיכאל איתן: זו הצעת חוק ממשלתית.

מיכאל איתן: זה תהליך שמבשיל.

מיכאל איתן: היום גם הצבא חושב אחרת ממה שחשבו בזמנך.

מיכאל איתן: יש אצלנו כאלה, דרך אגב, שמתלוננים שיש עודף משפטיזציה.

מיכאל איתן: אני לא בטוח בזה, אבל עובדה היא שגם בצבא יש הכרה בכך שעליונות המשפט או עצמאות המשפט, יש לה ערך חשוב.

מיכאל איתן: היא מחלחלת גם לחוגים שאינם משפטיים, והצבא בהחלט קיבל את כל התיקונים שאני מציין.

מתן וילנאי: אני חושב שהתהליך הזה נכון מאוד.

רן כהן: זה כיוון מאוד נכון.

ראובן ריבלין: רבותי חברי הכנסת, זו לא שעת שאלות ותשובות.

ראובן ריבלין: יש מי שכתב הסתייגות.

מיכאל איתן: דוגמה נוספת.

מיכאל איתן: יש עיקרון משפטי שקובע, שאדם שנשפט פעם אחת לא מביאים אותו לדין פעם נוספת על אותו מעשה.

מיכאל איתן: היו מקרים, אתה ודאי מכיר אותם, שמפקדים, בגלל מערכת יחסים כלשהי או רצון להגן על החיילים, רצון אמיתי - לפעמים יש מצבים שבהם אתה מכיר את החייל, את תרומתו, והעבירה היא גבולית, בין בית-דין צבאי לבית-דין משמעתי, ואתה אומר: אני אשפוט אותו ואני אתן לו 20 יום, 15 יום, ובזה אגמור את העניין.

מיכאל איתן: קודם, כאשר אדם נידון בבית-דין משמעתי, הסמכות להעלות אותו חזרה לבית-דין היתה בידי ראש המחוז השיפוטי.

מיכאל איתן: היום הסמכות הזאת מוענקת רק לתובע הצבאי הראשי.

מיכאל איתן: יש גם סמכויות לביטול כתב אישום, סמכות להורות על הגשת ערעור על פסקי-הדין של הערכאות הראשונות וכו'.

מיכאל איתן: נוסף על דברים האלה, ביטלנו את חלק ג'1 לחוק, שהיה בחוק השיפוט הצבאי ואפשר הסדר של ברירות קנס בעבירות משמעת.

מיכאל איתן: העניין הזה הוכח כלא-ראוי ובוטל.

מיכאל איתן: בוטלה גם ההוראה שלפיה כל גזר-דין מובא לאישור הרשות המאשרת.

מיכאל איתן: הרשות המאשרת היתה שר הביטחון, הרמטכ"ל או ראש מחוז שיפוטי, לפי סוג גזר-הדין.

מיכאל איתן: החלפנו אותה בהוראה שמשאירה בידי אותם גורמים רק את הסמכות להקל בעונש בתוך תקופה קצובה של 30 יום מיום שפסק-הדין נעשה חלוט.

מיכאל איתן: בעניין הזה היה לנו עימות בוועדה, ובסוף השגנו פשרה, שעל-פיה יש אפשרות לדחות את מועד ביצוע גזר-הדין גם לאחר שהדיון בהליך הסתיים, כדי לאפשר זאת גם במקרים שהוגשה בקשה להקלה.

מיכאל איתן: לסיום, אני חושב שהצעדים שאנחנו מביאים לכנסת הם ראויים, הם טובים מבחינת עוצמתה של מדינת ישראל כמדינת חוק.

מיכאל איתן: הנה נמצאים אצלנו כעת אורחים מאירופה.

מיכאל איתן: אני חושב שהם יכולים לראות לנוכח עיניהם כיצד גם בתנאים של מלחמה קשה בטרור, גם מול איומים להשמיד את מדינת ישראל, גם במצב שמדינת ישראל היא אולי המדינה היחידה בעולם שכל כך הרבה מדינות וכל כך הרבה גורמים מכריזים על השמדתה, אנחנו כמדינה יהודית שומרים על צלם אנוש, על מוסר ועל הרצון לצמצם עד למינימום את הפגיעה בזכויות אדם, בחפים מפשע, וחשוב מכול - על שלטון המשפט.

מיכאל איתן: וגם הצבא כפוף למשפט.

ראובן ריבלין: אני מודה ליושב-ראש ועדת החוקה, חוק ומשפט.

ראובן ריבלין: רבותי, לחוק זה שתי קבוצות של מסתייגים, שאף אחד מהם אינו נוכח באולם.

ראובן ריבלין: לכן ניגש להצבעה ולאחר מכן נקדם את פני אורחינו.

ראובן ריבלין: רבותי, נא לתפוס מקומות.

ראובן ריבלין: כל חברי הכנסת הנמצאים במסדרונות, צלצלנו להצבעה.

ראובן ריבלין: ובכן, רבותי חברי הכנסת, אנחנו עוברים להצבעה.

ראובן ריבלין: לשם החוק ולסעיפים 1-12 אין הסתייגויות, לכן נצביע עליהם.

ראובן ריבלין: בעצם, רבותי, הואיל ואין הסתייגויות, אנחנו יכולים להצביע על שם החוק ומסעיף 1 עד סעיף 22 בקריאה שנייה.

ראובן ריבלין: רבותי חברי הכנסת, אנחנו מצביעים על החוק בקריאה שנייה, שכן אין הסתייגויות ואנחנו יכולים להצביע עליו כמקשה אחת.

ראובן ריבלין: חברי הכנסת, נא להצביע.

ראובן ריבלין: שעון ההצבעות הופעל.

ראובן ריבלין: אני מזכיר לכולכם שצריך להצביע בשתי האצבעות – אחד, כפתור נוכחות, והשני, כפתור הצבעה.

ראובן ריבלין: בעד סעיפים 1-22 – 27

ראובן ריבלין: נמנעים – 3

ראובן ריבלין: 27 תומכים, אין מתנגדים ושלושה נמנעים.

ראובן ריבלין: אני קובע שהחוק עבר בקריאה שנייה.

ראובן ריבלין: רבותי חברי הכנסת, אנחנו עוברים להצבעה בקריאה שלישית.

ראובן ריבלין: נא להצביע.

רן כהן: אפשר להצביע ידנית.

ראובן ריבלין: רבותי חברי הכנסת, משהו קרה בכל המערכת אצלנו.

ראובן ריבלין: אני מצביע בקריאה שלישית בהרמת יד.

צבי הנדל: שמעתי שעמיר פרץ השבית את המחשבים.

צבי הנדל: ..

ראובן ריבלין: יכול להיות גם זאת.

ראובן ריבלין: ..

חמי דורון: איפה עמיר פרץ, אדוני היושב-ראש?

חיים כץ: מכין את השביתה.

ראובן ריבלין: רבותי חברי הכנסת, בעידן הטכנולוגי הכול יכול לקרות.

ראובן ריבלין: רבותי, אנחנו עוברים להצבעה בקריאה שלישית.

ראובן ריבלין: נצביע בהינף יד.

ראובן ריבלין: מי בעד העברת החוק בקריאה שלישית?

ראובן ריבלין: בעד החוק – רוב

ראובן ריבלין: נמנעים – 4

ראובן ריבלין: ברוב חברי הבית ובארבעה נמנעים, אני קובע שחוק השיפוט הצבאי (תיקון מס' 42), התשס"ד-2003, עבר בקריאה שלישית.

ראובן ריבלין: אני מברך את יושב-ראש ועדת החוקה, חוק ומשפט ואת יוזם החוק על כך שהחוק עבר בשלוש הקריאות ונכנס לספר החוקים של מדינת ישראל.

יובל שטייניץ: הערה קצרה, ברשותך.

ראובן ריבלין: בבקשה.

יובל שטייניץ: אני רק רוצה להסמיך בדיעבד את חבר הכנסת רן כהן מטעם ועדת החוץ והביטחון, להגיש את הבקשה להחלת דין רציפות על הצעת החוק.

יובל שטייניץ: הוא עשה את זה ברשות ובסמכות.

יובל שטייניץ: אתה הסמכת אותו, ואני עושה את זה בדיעבד.

ראובן ריבלין: אני מאוד מודה ליושב-ראש ועדת החוץ והביטחון על כך שהוא נתן רטיפיקציה להחלטת היושב-ראש.

ראובן ריבלין: ידעתי שאני עושה זאת מתוך רצון.

ראובן ריבלין: רבותי חברי הכנסת, אני מבקש לברך את אורחינו - חבר הכנסת כהן, אולי אדוני לא שם לב, יש לנו אורחים והייתי מבקש לייחד להם דברים מספר.

ראובן ריבלין: חברי הכנסת, אני מבקש לשוב ולקדם בברכה את משלחת חברי הפרלמנטים מאירופה, המבקרים בישראל ובכנסת במסגרת ה-Med-Bridge, פורום המרכז האסטרטגי אירופה-ישראל.

ראובן ריבלין: במיוחד אבקש להודות לחבר הפרלמנט פרנסואה זימרי, שעמד בראש היוזמה למפגש זה.

ראובן ריבלין: אורחים יקרים, זה עתה קיבלתם על קצה המזלג את תקציר המחלוקת החריפה, המלווה את החברה הישראלית, באופן זה או אחר, כבר 30 שנה.

ראובן ריבלין: שמעתם את חבר הכנסת יובל שטייניץ ואת חבר הכנסת אברום בורג, הניצבים משני צדי המפה הפוליטית הישראלית.

ראובן ריבלין: לפעמים על רקע חריפות המחלוקת הציבורית בישראל קשה להאמין ששאלות כה גורליות ניתנות להכרעה בכלל, וקשה עוד יותר להבין כיצד מוכרעים הדברים בהצבעה דמוקרטית.

ראובן ריבלין: ובכן, כאן, באולם המליאה של הכנסת, מוכרעות השאלות הגורליות ביותר, שאלות קיומיות ממש, בהצבעה, והן עשויות להיות מוכרעות על חודו של קול, כפי שהוכרע כאן למשל גורלו של הסכם אוסלו, אשר קרע את העם, אך התקבל כאן ברוב של קול אחד.

ראובן ריבלין: אני מקווה, גבירותי ורבותי, כי ביקורכם בישראל, וכאן בכנסת, יהווה בעבורכם הזדמנות להכיר מקרוב - אולי לראשונה - את המציאות הישראלית כפי שהיא.

ראובן ריבלין: אני תקווה כי ביקורה של משלחת כה גדולה בירושלים מסמן תפנית חיובית ביחסי אירופה-ישראל.

ראובן ריבלין: ישראל, כדמוקרטיה היחידה באזור וכמי שחולקת עם אירופה את ערכיה כמדינת חוק, ראויה להרבה יותר הזדהות מצד העולם החופשי בכלל ומצד מדינות אירופה בפרט.

ראובן ריבלין: בייחוד עתה, כאשר מתברר לעולם כולו כי גם מי שמתעלם מהטרור, ואפילו מי שנותן לגיטימציה על-ידי ההבחנה המרושעת מעט בין טרור שלילי לבין טרור לגיטימי, כביכול, גם הוא איננו מחוסן מפני פגיעתו הרצחנית של הטרור, ניתן היה לצפות שדמוקרטיות נאורות באירופה ישכילו להבחין בין טוב לרע ובין רוצחים לבין מי שמתגוננים מפניהם.

ראובן ריבלין: אני מקווה שהביקור הראשון כאן, במדינה שקמה על אפר של שישה מיליוני הנרצחים בשואה באירופה - ושאין דבר שתושביה רוצים יותר מחיי שלום, שכן הם באו לכאן רק כדי למצוא מקלט בטוח, שיאפשר להם חיים בשלום - יסייע לכם להבין את עובדות היסוד ולראות את האמת מבעד לערפל התעמולה.

ראובן ריבלין: אני מאוד מודה לכם ומקדם אתכם בברכה.

ראובן ריבלין: Welcome to Israel, to Jerusalem, the capital of Israel, and to the Israeli Parliament - the Knesset of Israel.

ראובן ריבלין: Thank you very much .

ראובן ריבלין: רבותי חברי הכנסת - - -

קריאות: או-ו-ו.

ראובן ריבלין: Something is wrong with our microphones.

ראובן ריבלין: חבר הכנסת טיבי, האם אתה אשם בכך שלא היתה הכריזה בזמן?

ראובן ריבלין: I apologize.

ראובן ריבלין: We changed the systems in the Knesset recently and sometimes we have some difficulties.

ראובן ריבלין: Thank you very much.

ראובן ריבלין: I apologize.

ראובן ריבלין: [מס' מ/30; "דברי הכנסת", מושב ראשון, חוב' י"ג, עמ' 3168; נספחות.

ראובן ריבלין: ]

ראובן ריבלין: רבותי חברי הכנסת, הצעת חוק בתי-המשפט (תיקון מס' 36), התשס"ד-2003, קריאה שנייה וקריאה שלישית.

ראובן ריבלין: יציג את ההצעה יושב-ראש ועדת החוקה, חוק ומשפט, חבר הכנסת מיכאל איתן.

מיכאל איתן: אדוני היושב-ראש, כנסת נכבדה, אנחנו מביאים תיקון להצעת חוק בתי-המשפט במטרה לשנות סמכויות דיון של בתי-המשפט בסוג מסוים - - -

ראובן ריבלין: חבר הכנסת רן כהן, אולי אדוני לא זוכר שאסור לדבר מהיציע.

ראובן ריבלין: מה זה, רבותי?

רן כהן: זה היה עם הנציגות של אירופה.

ראובן ריבלין: I'm so very sorry, it's forbidden to talk from the terrace.

רן כהן: אדוני היושב-ראש, אני מתנצל - - -

ראובן ריבלין: אני מתנצל על שנזפתי בך - - -

רן כהן: הוא מאוד אוהד את ישראל - - -

ראובן ריבלין: גם אם הוא לא אוהד את ישראל, הוא לא יכול לדבר מהיציע.

אליעזר כהן: כולם אוהבים את חברי הכנסת - - -

ראובן ריבלין: אולי בשל כך מתנגד מי שמתנגד לכך שידבר אתו מהיציע.

ראובן ריבלין: רבותי חברי הכנסת, נעבור הלאה, נמשיך בסדר-היום.

מיכאל איתן: רבותי חברי הכנסת, מדובר בתביעות שנוגעות לענייני הקניין הרוחני, נושאים שונים שקשורים לקניין הרוחני בתחום זכויות היוצרים, פטנטים, סימני מסחר, דגמים, זכויות מבצעים ומשדרים, חוק עוולות מסחריות ועוד.

מיכאל איתן: בשורה ארוכה של נושאים כאלה, כאשר יש פגיעה בזכויות, האדם שיש לו זכויות הקניין הרוחני הולך לבית-המשפט ומבקש לקבל סעד.

מיכאל איתן: על-פי המצב החוקי היום, אם הוא מבקש צו מניעה בעניין הפרת זכויות היוצרים, הוא צריך לפנות לבית-המשפט המחוזי.

מיכאל איתן: אבל לפעמים הבקשה לצו מניעה בגין הפרת זכויות היוצרים קשורה גם בתשלום פיצויים עבור הפרה שהתבצעה עד לאותו רגע, ואז צריך להגיש את התביעה לפי הסכום.

מיכאל איתן: נוצר מצב שאדם שרוצה להגיש תביעה לצו מניעה ולפיצויים עד 2.5 מיליוני שקל, שזה סכום הגג של בית-משפט השלום, צריך להגיש תביעה מקבילה לשני בתי-משפט - תביעה אחת למחוזי והשנייה - הכספית - לבית-משפט השלום.

מיכאל איתן: לכן, ההצעה שמובאת כרגע כוללת את המצב שעל-פיו תביעות בעניין קניין רוחני, כאשר הן כוללות צד של פיצוי כספי לצד צד שאינו כספי, תתבררנה בבית-משפט אחד, בבית-המשפט המחוזי.

מיכאל איתן: ההצעה כוללת גם הוראת מעבר, שתאפשר לבית-המשפט להחליט לאחד גם תביעות שכבר הוגשו לבתי-המשפט בעבר, עוד לפני שהחוק הזה נכנס לתוקפו.

מיכאל איתן: תודה רבה.

ראובן ריבלין: תודה רבה.

ראובן ריבלין: לחוק זה יש הסתייגות אחת, לסעיף 2, של חבר הכנסת אחמד טיבי.

ראובן ריבלין: חבר הכנסת טיבי, האם אדוני מבקש לנמק את הסתייגותו, או לדבר על כל דבר שבעולם במשך חמש דקות?

ראובן ריבלין: אדוני מוזמן לעלות אל דוכן הנואמים על מנת להציג את מה שהוא חפץ.

אחמד טיבי: תודה רבה, אדוני.

אחמד טיבי: אדוני היושב-ראש, רבותי חברי הכנסת, אין ספק שערב לפני הבחירות לרשויות המקומיות, ובכך אני גולש מהנושא - מותר לפי התקנון?

ראובן ריבלין: מותר, מותר.

ראובן ריבלין: אם לא, תאמין לי שלא הייתי נותן לך.

אחמד טיבי: אני מודה לאדוני.

אחמד טיבי: מדובר במעשה של מצווה דמוקרטית של כל אזרח.

אחמד טיבי: אני בא מסקטור שדווקא השלטון המקומי בו מהווה מפלט לצעירים, לאינטלקטואלים, לאקדמאים, לאנשים המונעים על-ידי יצרים חמולתיים, להגיע למשרה שיש בה תהליך של קבלת החלטות המשפיעות על חיי היום-יום ביישוב.

אחמד טיבי: זאת בשל העובדה שנבצר מהם להשפיע על התהליכים ברמה הארצית.

אחמד טיבי: אני רואה שאתה זז ונד בכיסא, לא מוצא חן בעיניך מה שאני אומר באופן מפתיע?

צבי הנדל: ההיפך, חשבנו שההסתייגות שלך - - -

אלי אפללו: - - -

אחמד טיבי: סוף-סוף, אתה אומר.

אחמד טיבי: תודה רבה.

ראובן ריבלין: חבר הכנסת אפללו, ברגע זה רשמתי את אדוני לדיבור, אם כי אני יודע שיש מועצות רבות בצפון הארץ שמחכות לאדוני ומייחלות לבואו כמבקשות - - -

מיכאל איתן: נקבל את המלצתו בדבר מערכת הבחירות שתתקיים מחר.

ראובן ריבלין: בלי כל ספק.

ראובן ריבלין: בבקשה, אדוני.

אחמד טיבי: ולכן, אנחנו מייחסים חשיבות רבה הן לתוצאות הבחירות הן לעצם קיום הבחירות האלה, שנותנות אפשרות לאנשים להתבטא באופן הדמוקרטי ביותר.

אחמד טיבי: אין ספק שלצד הליך הבחירות, מערכת הבחירות הזאת, יש תופעות שליליות בחלק מהיישובים, כמו אלימות, נגד מועמדים בעיקר, הן ביישובים היהודיים הן ביישובים הערביים.

אחמד טיבי: יש נקודה נוספת, הוצאה כספית מיותרת בצד מערכת הבחירות הזאת, לעתים מוגזמת מאוד, גם של מועמדים, גם של רשימות, אדוני חבר הכנסת אפללו, ונשאלת השאלה, האם ההוצאה הזאת היא הוצאה מוצדקת, האם לא היה רצוי שיוצאו פחות כספים במערכת הבחירות הזאת?

אחמד טיבי: הנקודה השלישית שרציתי לגעת בה, אדוני היושב-ראש, השמירה או האי-שמירה על איכות הסביבה, ניקיון, וכל מה שקשור בהדבקת מודעות, השחתת מקומות ציבוריים תוך כדי ניהול מערכת הבחירות.

ראובן ריבלין: השחתת פני העיר.

אחמד טיבי: השחתת פני העיר, או פני הכפר במקרה הזה.

אחמד טיבי: לכן, בשלוש הנקודות האלה, אני חושב כי ראוי שכולנו ניתן את הדעת על מנת שמערכת הבחירות הזאת, שבסופו של דבר תביא לפגיעה במעמד הליכוד במישור הארצי, אדוני חבר הכנסת אפללו, ולירידה בכוחו של הליכוד - - -

אלי אפללו: עלייה.

אחמד טיבי: אני לא אומר מה המשמעות הסוציו-פוליטית, אולי אתה אחר כך תעלה ותאמר, למה הליכוד ירד בבחירות האלה, האם זה קשור במדיניות הכלכלית-החברתית, שהיא דורסנית, שהיא פוגעת דווקא בבוחרים המסורתיים שלה, או שמא זה קשור בכישלונות בתחום המדיניות החוץ והביטחון.

אחמד טיבי: על כל פנים, אני אפנה את הדוכן, חבר הכנסת אפללו, רק כדי שאתה תעלה ותסביר לציבור למה הליכוד ירד בכוחו בבחירות הבאות לכנסת.

אחמד טיבי: תודה רבה, אדוני.

ראובן ריבלין: אני מאוד מודה לחבר הכנסת אחמד טיבי.

ראובן ריבלין: האם אדוני מבקש להשיב לו?

ראובן ריבלין: אדוני יכול להשיב לו.

מיכאל איתן: אחרי ההצבעה אני רוצה לומר רק תודה.

ראובן ריבלין: אחרי ההצבעה תקבל את האפשרות.

ראובן ריבלין: רבותי, הואיל והמערכת הנמצאת לפני איננה פועלת כראוי, ייתכן מאוד כי בגלל רעיונות שלי, המדע התחיל להתנכל לי, אז אני מבקש מחברי הכנסת להצביע בדרך המסורתית של אבות אבותינו, וזה בהינף יד.

ראובן ריבלין: חבר הכנסת אחמד טיבי, האם אדוני רוצה שאני אצביע על ההסתייגות שלו?

אחמד טיבי: לא.

ראובן ריבלין: תודה רבה.

ראובן ריבלין: ובכן, אין הסתייגויות לחוק, ואנחנו נצביע על החוק בקריאה שנייה כמקשה אחת.

רוני בר-און: בהרמת יד אפשר שלא מהמקום?

ראובן ריבלין: בהרמת יד אפשר שלא מהמקום.

ראובן ריבלין: כן, רבותי.

ראובן ריבלין: בהרמת יד אני מסתכל רק על הידיים, רצוי רק שבמקומות ישבו חברי כנסת.

ראובן ריבלין: אם לא במקומותיהם, לפחות במקום.

ראובן ריבלין: רבותי חברי הכנסת, מי בעד אישור החוק בקריאה שנייה - ירים את ידו.

ראובן ריבלין: בעד סעיפים 1-2 - רוב

ראובן ריבלין: נמנעים - 3

ראובן ריבלין: בהימנעות שלושה חברים, ובקולותיהם של כל חברי הבית הנמצאים כאן, שהצביעו בעד, אני קובע שהצעת החוק עברה בקריאה שנייה.

ראובן ריבלין: רבותי חברי הכנסת, אנחנו עוברים לקריאה שלישית.

ראובן ריבלין: מי בעד העברת החוק בקריאה שלישית - יניף את ידו.

ראובן ריבלין: תודה רבה.

ראובן ריבלין: בעד החוק - רוב

ראובן ריבלין: נמנעים - אין

ראובן ריבלין: ובכן, רבותי חברי הכנסת, אני קובע שהחוק עבר בקריאה שלישית.

ראובן ריבלין: החוק שעבר הוא חוק בתי-המשפט (תיקון מס' 36), התשס"ד-2003.

ראובן ריבלין: יושב-ראש ועדת החוקה, חוק ומשפט יעלה על מנת להודות ולומר מלים בעקבות העברת החוק וכניסתו לספר החוקים של מדינת ישראל.

ראובן ריבלין: בבקשה, אדוני.

מיכאל איתן: אני מבקש למלא חובה נעימה ולהודות לכל אלה שעמדו מאחורי פעולת החקיקה של הכנסת בשני החוקים שהעברנו כרגע.

מיכאל איתן: בחוק בתי-המשפט - לעורכת-הדין תמי סלע, שהיא היועצת המשפטית בוועדת החוקה, חוק ומשפט.

מיכאל איתן: ובחוק השיפוט הצבאי - לרב-סרן רוני פנחס, מהפרקליטות הצבאית.

מיכאל איתן: גם שם תמי סלע תרמה תרומה משמעותית.

מיכאל איתן: ולמתמחה קרן ויינשל.

מיכאל איתן: נוסף על אלה, אני כמובן רוצה להודות לצוות הקבוע של ועדת החוקה, לדורית, מנהלת הוועדה, ולצמד המזכירות מיכל ותמי.

מיכאל איתן: תודה רבה לכולכם.

ראובן ריבלין: אני מאוד מודה ליושב-ראש ועדת החוקה, חוק ומשפט.

ראובן ריבלין: חבר הכנסת רוני בר-און, אבקשך לעלות כיושב-ראש ועדת הכנסת על מנת להודיע הודעה.

): אדוני היושב-ראש, חברי חברי הכנסת, מליאת הכנסת החליטה בישיבתה ביום כ"ג בתמוז תשס"ג, 23 ביולי 2003, להעביר לוועדת הפנים ואיכות הסביבה את ההצעה לסדר-היום של חבר הכנסת אורי יהודה אריאל, בנושא: קשיים תקציביים המונעים עליית יהודים מאתיופיה.

): על-פי בקשת יושב-ראש ועדת העלייה, הקליטה והתפוצות, ועדת הכנסת קיימה דיונים ביום ב' באב התשס"ג, 31 ביולי 2003, וביום כ"ה בתשרי התשס"ד, 21 באוקטובר 2003, והחליטה להמליץ לכנסת לשנות את החלטתה ולהעביר את ההצעה מוועדת הפנים ואיכות הסביבה לדיון בוועדה משותפת של ועדת הפנים ואיכות הסביבה וועדת העלייה, הקליטה והתפוצות.

): הוועדה תמנה שמונה חברים, ארבעה מכל ועדה, בראשות ועדת העלייה, הקליטה והתפוצות.

): מטעם ועדת העלייה, הקליטה והתפוצות: חברי הכנסת קולט אביטל – יושבת-ראש, מרינה סולודקין, יגאל יאסינוב ויולי אדלשטיין.

): מטעם ועדת הפנים ואיכות הסביבה: חברי הכנסת יורי שטרן, חמי דורון, רומן ברונפמן וניסן סלומינסקי.

): אבקש את אישורה של הכנסת להמלצה זו.

ראובן ריבלין: צריך להצביע.

ראובן ריבלין: רבותי חברי הכנסת, גם הפעם נצביע בהרמת יד.

ראובן ריבלין: רבותי חברי הכנסת, מי בעד אישור הודעת יושב-ראש ועדת הכנסת - נא להרים את היד.

ראובן ריבלין: בעד הצעת ועדת הכנסת - רוב

ראובן ריבלין: נמנעים - אין

ראובן ריבלין: ובכן, בהתנגדות שלושה חברים ובאישור כל חברי הבית הנמצאים באולם כרגע, אני קובע שהודעת הכנסת נתקבלה.

ראובן ריבלין: תודה רבה לאדוני.

ראובן ריבלין: [רשומות (הצעות חוק, חוב' מ/60).

ראובן ריבלין: ]

ראובן ריבלין: רבותי, בדרך כלל השר לביטחון פנים נמצא ואף פעם לא מאחר, הנה, הוא נמצא באולם, לא ראיתי אותו, אני מזמין את השר לעלות ולהציג בפני הכנסת, לקריאה ראשונה, את הצעת החוק לתיקון פקודת המשטרה (מס' 18) (חקירת עובדי שירות הביטחון הכללי בידי המחלקה לחקירות שוטרים), התשס"ד-2003.

ראובן ריבלין: בבקשה, אדוני השר.

ראובן ריבלין: לאחר מכן, רבותי, יש שנרשמו לדיון בקריאה ראשונה, אני עדיין לא סגרתי את הרשימה, כל הרוצה להירשם, נא להירשם, כי בעוד שלוש דקות אסגור את הרשימה.

ראובן ריבלין: אדוני השר, בבקשה.

צחי הנגבי: אדוני, אני חונך פה שני דברים חשובים.

צחי הנגבי: ראשית, זה החוק הראשון שאני מציע בשם משרדי מאז תחילת כהונתה של הכנסת הזאת.

צחי הנגבי: שנית, אני חונך את המשקפיים החדשים שלי, אני מבקש לנהוג בי כמו בנאום ראשון של חבר כנסת.

ראובן ריבלין: כבר יש טלפונים רבים אשר לא מפסיקים להלל ולשבח את המשקפיים.

ג'מאל זחאלקה: אני מקווה שעתה תראה מציאות כהווייתה.

צחי הנגבי: עכשיו הדברים יהיו הרבה יותר בהירים.

צחי הנגבי: אדוני היושב-ראש, כנסת נכבדה, החוק המונח בפניכם מבקש לתקן את פקודת המשטרה כך שבפרק הרביעי, שמסדיר את הסמכות של מח"ש - המחלקה לחקירות שוטרים במשרד המשפטים - ייקבע כי סמכות החקירה של הנמנים עם שירות הביטחון הכללי בחשד לעבירות פליליות שנעברו על-ידיהם תוך כדי או עקב מילוי תפקידם, תופקד בידי המחלקה לחקירות שוטרים.

צחי הנגבי: המצב היום הוא, שהסמכות לחקור עובד שב"כ מוקנית למח"ש אך ורק לגבי עבירה שהחשוד חשוד בביצוע שלה בקשר לחקירה שערך.

צחי הנגבי: וגם זאת, רק אם היועץ המשפטי לממשלה החליט להפקיד את החקירה בידי מח"ש.

צחי הנגבי: בגלל יחסי שיתוף הפעולה היומיומיים וההדוקים שבין המשטרה לבין שירות הביטחון הכללי, תוך כדי ביצוע תפקידם באותם נושאים שהם אמונים עליהם בצוותא, אנחנו סבורים כי ראוי שלא להפקיד חקירה של עובדי שב"כ בידי המשטרה.

צחי הנגבי: ומנגד, יש להרחיב את הסמכות של מח"ש, כפי שאמרתי - היא כבר קיימת, מבקשים להרחיב אותה בהתייחס לעובדי שירות הביטחון הכללי, כפי שפורט לעיל, ולהחיל אותה בהתייחס לחשד למכלול עבירות פליליות, לא רק לאותן עבירות שיש חשד שהן התקיימו בהקשר של החקירה שנערכה.

צחי הנגבי: הסייג הוא – ובלבד שעל-פי החשד העבירה בוצעה תוך כדי ועקב מילוי התפקיד בשירות הביטחון הכללי.

צחי הנגבי: ההגבלות שבהקניית הסמכות המוצעת, אין בהן כדי למנוע מהמשטרה לחקור בעבירה בשלב שלפני שנודע לחוקרי המשטרה, שבחקירה הספציפית שהם עושים מעורב עובד שירות הביטחון הכללי.

צחי הנגבי: כלומר, אם לא יודעים, המשטרה נוהגת כדבר שבשגרה בחקירת פרשיות ובחקירת עבריינים.

צחי הנגבי: מרגע שנודע להם שמדובר בעובד שירות הביטחון הכללי, ייכנס לתוקף אותו תיקון, אם יאושר ויהיה חלק מפקודת המשטרה.

צחי הנגבי: כמו כן, אנחנו מציעים להשוות את דינם של עובדי השב"כ לדינם של שוטרים, ולקבוע בהתאמה, כי סמכות מח"ש לגביהם תתייחס רק לאותן עבירות פליליות שנמנות בתוספת הראשונה לפקודת המשטרה, כפי שזה נהוג, כאמור, לגבי שוטרי משטרת ישראל.

צחי הנגבי: וכן, בדומה למצב שנוהג לגבי שוטרים, להסמיך את מח"ש לחקור בעבירה שעובד שב"כ עבר ביחד עם אחר.

צחי הנגבי: זאת למעשה תמציתו ומהותו של התיקון שמופיע לפניכם.

צחי הנגבי: אבקש מן הכנסת להעביר את ההצעה הזאת לוועדת הפנים ואיכות הסביבה, שעוסקת בפקודת המשטרה, ולהנחות את הוועדה להכין אותה לקריאה שנייה ולקריאה שלישית.

צחי הנגבי: תודה, אדוני היושב-ראש.

ראובן ריבלין: אני מודה מאוד לשר לביטחון הפנים.

ראובן ריבלין: הדוברת הראשונה היא חברת הכנסת גילה פינקלשטיין, שכן חבר הכנסת אברהם רביץ אינו נוכח.

ראובן ריבלין: חברת הכנסת פינקלשטיין, בבקשה.

ראובן ריבלין: אחריה – חבר הכנסת ג'מאל זחאלקה.

גילה פינקלשטיין: אדוני היושב-ראש, כנסת נכבדה, הצעת החוק הממשלתית, המובאת לפנינו לקריאה ראשונה, היא הצעה ראויה מאוד.

גילה פינקלשטיין: ההצעה מבקשת לתקן את סעיף 49ט1 לפקודת המשטרה, התשל"א-1971, ולהרחיב את סמכותה של המחלקה לחקירות שוטרים, מח"ש, שבמשרד המשפטים לחקור גם עבירה שעובד שירות הביטחון הכללי חשוד בביצועה במסגרת מילוי תפקידו או בקשר אליו, כפי שאמר השר.

גילה פינקלשטיין: הצורך בהעברת החקירה האמורה של אנשי השב"כ למחלקה לחקירות שוטרים נולד, כמוסבר בצמוד להצעה, בשל יחסי שיתוף הפעולה ההדוקים בין עובדי המשטרה לעובדי השב"כ בעבודתם היומיומית.

גילה פינקלשטיין: לשם השוואת הדין החל על עובדי שב"כ לדין החל על שוטרים, מוצע כאן להסמיך את מח"ש לחקור עובדי שב"כ רק בעבירות שהגדרתן בתוספת הראשונה לפקודה זו, וכן להסמיכה לחקור בעבירה שעובד שב"כ חשוד בביצועה יחד עם אחר, גם את האדם האחר שאינו עובד שב"כ החשוד במעורבות בביצועה.

גילה פינקלשטיין: מיוזמה ממשלתית זו לתיקון עולה, כי הדבר יביא ליעילות החקירה.

גילה פינקלשטיין: על אף ההקשר המאוד מסוים שבו אנו עוסקים בשב"כ, אני מבקשת לנצל הזדמנות זו ולהודות לשירות הביטחון הכללי, שאנשיו האיכותיים עושים לילות כימים במלאכת קודש מפרכת וחשובה מאין כמוה בהגנה על ביטחון המדינה ואזרחיה, לצד זרועות הביטחון האחרות.

גילה פינקלשטיין: עם זה, כמדינה מתוקנת, האמונה על עקרונות של שקיפות ותקינות מינהלית ציבורית, מן הראוי לקיים מנגנונים כדי למצות כל בירור במקרה של עובדים שחרגו מנהלים, או אפילו סרחו.

גילה פינקלשטיין: אלה מקרים יוצאים דופן, אך כולנו בני-אדם, ולצערנו, הם עלולים להתרחש בכל מקום.

גילה פינקלשטיין: מנגנון המחלקה לחקירות שוטרים במשרד המשפטים, שהוקם על-פי סעיף 49ט לפקודת המשטרה, הוא מנגנון חשוב לשמירה על טוהר המידות בשירות המשטרתי, שבא להעניק לציבור תחושה שיש דין ויש דיין.

גילה פינקלשטיין: טוב ייעשה אם אכן יתקבל חוק זה, וכך יהיה גם באשר לשירות הביטחון הכללי.

גילה פינקלשטיין: על כך בהחלט יש לנו במה להתגאות.

גילה פינקלשטיין: ראשית, על עצם קיומו של שירות ביטחון מפואר, הזוכה להישגים מעולים, שעל רובם הגדול איננו יודעים, ולא פחות מזה - על קיומו של מנגנון החקירה במקרה שזו נדרשת, כדי "להיות נקיים מאנשים", כפי שמציין הביטוי המקראי, כלומר, להיות הגונים ושקופים גם ביחס לכלל האזרחים.

גילה פינקלשטיין: מן הראוי שנתמוך כולנו בהצעת חוק זו.

גילה פינקלשטיין: תודה.

יולי יואל אדלשטיין: תודה לחברת הכנסת פינקלשטיין.

יולי יואל אדלשטיין: חבר הכנסת ג'מאל זחאלקה, ואחריו – חבר הכנסת טלב אלסאנע.

יולי יואל אדלשטיין: בבקשה, אדוני.

ג'מאל זחאלקה: מכובדי היושב-ראש, גבירותי ורבותי, חברי הכנסת וחברותיה, הרשה לי לצטט את סעיף 5 להכרזה העולמית בדבר זכויות האדם: "לא יהיה אדם נתון ליחס או לעונש אכזריים, בלתי אנושיים או משפילים".

ג'מאל זחאלקה: הרשה לי גם לצטט את סעיף 2(2) לאמנת האו"ם נגד עינויים: "אין להיאחז בנסיבות חריגות כלשהן, בין אם מצב מלחמה, איום במלחמה, אי-יציבות פוליטית פנימית או כל מצב חירום ציבורי אחר, כהצדקה לעינויים".

ג'מאל זחאלקה: דברים כדרבונות.

ג'מאל זחאלקה: לכאורה, אדוני היושב-ראש, ההצעה של משרדו של השר היא הגיונית.

ג'מאל זחאלקה: כלומר, היגיון יש כאן, השאלה היא אם יש צדק.

ג'מאל זחאלקה: אי-אפשר להשאיר את חקירת אנשי השב"כ בידי המשטרה, כשהם עובדים ביחד.

ג'מאל זחאלקה: מוצע כאן להעביר את הנושא למח"ש.

ג'מאל זחאלקה: הגיוני לכאורה, אבל מהניסיון אנחנו יודעים, שמח"ש לא עושה כלום.

ג'מאל זחאלקה: תלונות שהוגשו למח"ש נגד אנשי שב"כ קיבלו את התשובה הבאה, כמעט כמשהו סטנדרטי.

ג'מאל זחאלקה: מדובר על מצב שבו המשטרה העבירה תלונות, לא לפי התיקון בחוק: "הנדון: חקירה בנסיבות תלונתו של המקומי" – אני לא אקרא שם – "תיק מצ"ח ירושלים - - - לאחר שעיינתי בתלונה ובחומר החקירה שנאסף עד כה, החלטתי משיקולים של עניין ציבורי שמכלול הנסיבות של האירוע אינו מתאים להעמדה לדין פלילי, ועל כן החלטתי שלא להמשיך בחקירה.

ג'מאל זחאלקה: בברכה, הרצל שבירו, מנהל מח"ש".

ג'מאל זחאלקה: מכתב זה נשלח בתחילת מרס 2003.

ג'מאל זחאלקה: תלונות אחרות זכו לתשובה דומה.

ג'מאל זחאלקה: אדוני היושב-ראש, מכל החקירות של מח"ש נגד אנשי משטרה, תלונות שהוגשו על אלימות המשטרה עצמה, לא רק שב"כ - ומטבע הדברים היו יותר תלונות נגד המשטרה על אלימות כלפי ציבור ערבי, ציבור מפגינים - לא זכו לטיפול מתאים, וכמעט שלא הוגשו כתבי אישום כתוצאה מחקירות אלה, גם כשהנושאים היו ברורים כשמש.

ג'מאל זחאלקה: מאוקטובר 2000 עד היום נהרגו 14 אזרחים ערבים מאש כוחות הביטחון.

ג'מאל זחאלקה: מהחקירות כולן, אם היו חקירות בכלל, יצא שיש רק כתב אישום אחד, נגד רוצחו של נאסר אבו-אלקיעאן.

ג'מאל זחאלקה: אדוני היושב-ראש, הצעתי היא פשוטה.

ג'מאל זחאלקה: אני מציע לאמץ ולכלול בתיקון לחוק את החוק הבין-לאומי, את האמנה הבין-לאומית נגד עינויים - זה חשוב מאוד - ואמנות רלוונטיות אחרות שקשורות בנושא הזה.

ג'מאל זחאלקה: מדינה לא יכולה לבוא ולתבוע מאזרחיה לקיים את החוק כשהיא עצמה לא מקיימת את החוק הבין-לאומי.

ג'מאל זחאלקה: ההיגיון מחייב, הצדק מחייב וההשתייכות למשפחת העמים מחייבת לאמץ את החוק הבין-לאומי בנושא הנדון, ובמיוחד את שני הסעיפים שציטטתי.

ג'מאל זחאלקה: תודה רבה, אדוני.

יולי יואל אדלשטיין: תודה לחבר הכנסת זחאלקה.

יולי יואל אדלשטיין: חבר הכנסת טלב אלסאנע - אינו נוכח.

יולי יואל אדלשטיין: חבר הכנסת אלי אפללו - אינו נוכח.

יולי יואל אדלשטיין: ולכן, חבר הכנסת נסים זאב - - -

צבי הנדל: - - -

ג'מאל זחאלקה: אני מתנגד לעונש מוות בכל מקרה, בכל מקום.

יולי יואל אדלשטיין: אני מנסה להבין, כי יש לי חשד שאבי יחזקאל מכהן עוד פעם בכנסת, אבל זה לא יכול להיות.

יולי יואל אדלשטיין: אולי מזכיר הכנסת יעזור לי תיכף לפענח את השם הרשום כאן.

יולי יואל אדלשטיין: בבקשה, חבר הכנסת נסים זאב.

צבי הנדל: אפשר לקרוא לו מהבית לכמה דקות.

נסים זאב: אדוני היושב-ראש, הצעת החוק לתיקון פקודת המשטרה בעצם באה לומר, שעבירה שביצע עובד שירות הביטחון הכללי במסגרת מילוי תפקידו, או בקשר לתפקידו – תיחקר על-ידי אותה מחלקה, מח"ש, ובעצם מרחיבים את סמכויות אותה מח"ש, כשעד היום זה היה במסגרת של משטרה החוקרת את עצמה, ודווקא מאותה סיבה ומאותו נימוק שאתה אומר, כבוד השר, היינו, שהקשרים ביניהם כל כך טובים, לא הבנתי איך אפשר לבוא ולומר שהמשטרה תחקור את השב"כ.

צחי הנגבי: מעגל הקשרים בין המשטרה לבין השב"כ.

נסים זאב: קשרי עבודה, הבנתי.

נסים זאב: לא חשבתי שמדובר בקשרים אישיים.

צחי הנגבי: מח"ש לא עובדת עם השב"כ.

נסים זאב: אני יודע שהיא לא עובדת עם השב"כ, אבל בגלל קשרי העבודה – היא הנותנת.

נסים זאב: אני זוכר שפעמים מספר בוועדת החוקה, חוק ומשפט - - -

צחי הנגבי: אתה מתנגד שמח"ש תחקור?

צחי הנגבי: למה?

נסים זאב: כי קשרי העבודה - - -

אורי אריאל: מח"ש זה משרד המשפטים.

נסים זאב: כן, משרד המשפטים.

אורי אריאל: מה הקשר?

נסים זאב: זאת אומרת, אתה בעצם בא לשלול מהמשטרה את האפשרות שהיא תחקור את איש השב"כ.

צחי הנגבי: בדיוק.

נסים זאב: הבנתי אותך, ודאי שהבנתי, ואני אומר שכאשר מדברים על משרד נייטרלי שצריך לחקור אותם אנשים, ודאי שנעשה פה שיפור בעניין, אבל אני אומר שיש עדיין שאלות לגבי המשטרה, כשהמשטרה בעצם חוקרת את עצמה, וזה לא גוף חיצוני.

נסים זאב: אם יש בעיה מינהלית, מקובל עלי, אדוני השר, שיש מחלקה פנימית שחוקרת כל נושא מינהלי, בודקת ומעיינת, כי יכול להיות שזה לא מגיע לפן הפלילי, אבל אם זה מגיע לפן הפלילי, אני חושב בהחלט שצריך להיות גוף חיצוני בלתי תלוי ובלתי קשור לכל צד שהוא.

נסים זאב: תראו את האבסורד.

נסים זאב: בוועדת הכנסת קם קול זעקה דווקא מצד שר המשפטים.

נסים זאב: כשוועדת הכנסת החליטה שלא להסיר את חסינותה של חברת הכנסת נעמי בלומנטל, ראינו איזה קול זעקה קם מצד שר המשפטים - הוא קרא לזה כמעט פשע - ושמענו איך הוא כינה את חברי הכנסת.

נסים זאב: זה פשוט לא ייאמן.

נסים זאב: ולכן, אני בא ואומר שאם יש נורמות מקובלות, כל עוד זה לא בהיבט הפלילי, אני חושב שיש להמשיך בכך, ואם יש היבט פלילי, צריך אולי לחשוב איך לשנות.

יולי יואל אדלשטיין: תודה רבה לחבר הכנסת נסים זאב.

יולי יואל אדלשטיין: התעלומה נפתרה, חבר הכנסת בר-און.

יולי יואל אדלשטיין: מדובר בחבר הכנסת אורי אריאל, שתיכף יעלה, ולא כפי שציינתי קודם.

דוד טל: איך הגעת לאבי יחזקאל?

יולי יואל אדלשטיין: אני מוכן לתת לך לעיין בכתב היד כאן.

יולי יואל אדלשטיין: כסגן יושב-ראש לשעבר, אתה תבין אותי.

צחי הנגבי: אדוני רוצה את המשקפיים שלי?

יולי יואל אדלשטיין: לא, אני עדיין לא זקוק להם.

יולי יואל אדלשטיין: תודה, אדוני השר לביטחון פנים.

יולי יואל אדלשטיין: אחרי חבר הכנסת אורי אריאל יעלה חבר הכנסת רוני בר-און.

יולי יואל אדלשטיין: זה קריא וברור.

יולי יואל אדלשטיין: בבקשה, אדוני.

אורי אריאל: אדוני היושב-ראש, חברי חברי הכנסת, רבותי השרים, ראשית, הצעת חוק זו היא ראויה מאוד, ואני רוצה לנצל את ההזדמנות, אדוני השר לביטחון פנים, ולברך אותך על הפתיחה של שערי הר-הבית ועל תיקון חלקי של העוול שנגרם שלוש שנים ויותר - -

יולי יואל אדלשטיין: גם על - - -

אורי אריאל: - - ואני חושב שראוי לומר זאת מעל הבמה הזאת – לא יצא לי עד כה.

אורי אריאל: אני מעריך שזה על דעת רוב מוחלט של חברי הבית, אולי כולם.

אורי אריאל: יש פה תיקון - - -

יולי תמיר: ממש לא, ממש לא כולם, שיהיה ברור.

צחי הנגבי: - - -

אורי אריאל: אמרתי רוב.

אורי אריאל: רוב חברי הבית בוודאי תומכים.

יולי תמיר: - - -

צחי הנגבי: - - -

אורי אריאל: לא, לא, חברת הכנסת יולי תמיר היא יהודייה.

צחי הנגבי: - - -

אורי אריאל: היא אמרה.

אורי אריאל: אדוני השר לא שמע.

צחי הנגבי: את מתנגדת?

יולי תמיר: - - -

צחי הנגבי: - - -

אורי אריאל: בכל מקרה, אדוני השר, למרות התנגדותה אתה בוודאי תמצא את תעצומות הנפש ואת היכולת לקדם את הדברים שעדיין נמצאים - - -

צחי הנגבי: אמרתי שהווקף לא מתנגד, והם עדיין מתנגדים.

יולי תמיר: יש לכם - - -

אורי אריאל: ברשות

אורי אריאל: כם, אני רוצה לחזור לסדר-היום ולעמוד על שתי נקודות שהייתי מבקש שתבדוק אותן, אדוני השר.

אורי אריאל: נקודה אחת היא לא בתחום משרדך, אלא בתחום משרד המשפטים, והיא אכן מח"ש.

אורי אריאל: אני מצטרף לביקורת שנאמרה על מח"ש, והיא בגדר תיקון הדבר שיכול לתקון.

אורי אריאל: אין להם מספיק כוח לבצע את תפקידם.

אורי אריאל: עם כל הכבוד וההערכה, זה יחסית גוף חדש – יחסית, כי הוא לא בן שנה-שנתיים, אלא יותר.

אורי אריאל: ראוי, אדוני השר, שאתה כשר לביטחון פנים תדרוש משר המשפטים ומהממשלה למצוא את הכלים והתקציבים לחזק אותם.

אורי אריאל: למיטב ידיעתי, הם אינם עומדים כמו שצריך במשימות שמוטלות לפתחם.

אורי אריאל: הערה נוספת, ובזה אסיים.

אורי אריאל: נדמה לי שראוי – ותקן אותי אם אני טועה - שגם אנשי המוסד, אם יש צורך, חס וחלילה, שתיערך בדיקה לגביהם, יהיו באותו מוסד.

אורי אריאל: הרי הפיצולים האלה לא מרבים סדר, לא עושים דברים יותר טובים.

אורי אריאל: הייתי מבקש שתשקול להכניס את זה בקריאה השנייה ובקריאה השלישית, ובזה כל אותם גופים ייכנסו לאותו מערך שבוודאי יצבור ניסיון ויביא טוב לישראל ולאזרחים שגרים בה.

אורי אריאל: תודה.

יולי יואל אדלשטיין: תודה רבה לחבר הכנסת אורי אריאל.

יולי יואל אדלשטיין: יעלה חבר הכנסת רוני בר-און, ואחריו – חבר הכנסת איוב קרא.

יולי יואל אדלשטיין: איוב קרא יהיה אחרון הדוברים.

רוני בר-און: אדוני היושב-ראש, גברתי השרה, אדוני השר, חברי חברי הכנסת, גם אני מצטרף, אדוני השר, לברכות על המשקפיים - -

יולי תמיר: על המשקפיים – אנחנו מסכימים.

רוני בר-און: - - ועל הצעת החוק הראשונה שאתה מגיש במסגרת תפקידך כשר לביטחון פנים.

רוני בר-און: כמה נפלאות הן דרכי הגורל.

רוני בר-און: בדיוק היום, כשאתה מבקש מאתנו – ואני אקדים ואומר שאני בעד הבקשה – להעביר גם את חקירות העבירות שמבצעים עובדי השב"כ אגב מילוי תפקידם מהמשטרה למח"ש, מח"ש היא במרכז העניינים.

רוני בר-און: אף שלכאורה מינהלתית זה לא מסור לתחום המשרד שעליו אתה מופקד, אני הייתי מציע לך לבדוק בכל אופן מה קורה במח"ש.

רוני בר-און: ההיסטוריה של מח"ש תחילתה במשטרה.

רוני בר-און: מח"ש התחילה ביחידה לחקירות פנים.

רוני בר-און: אחר כך, כשהסתבר שקם קול זעקה גדול שהמשטרה חוקרת את עצמה, בנו יחידה במשרד המשפטים.

רוני בר-און: אבל למרבה הצער, אדוני השר, מח"ש נשארה החצר האחורית של החקירות במשטרת ישראל, שלא לומר החצר האחורית הרמוסה - כלשונו של יהודה עמיחי – של החוקרים במשטרה.

רוני בר-און: כל מי שנמצאים שם, או מרביתם, הם אנשים שנפלטים כך או אחרת מיחידות החקירה של המשטרה.

רוני בר-און: יש שם מעט מדי פרקליטים, מעט מדי אנשים יודעי דין, ויותר מדי אנשים שהוגלו לגלות קרה ורחוקה, מכיוון שהם לא נמצאו מתאימים לתפקידים אחרים.

רוני בר-און: למשטרה אין רצון או אין כוונה או אין מניע, די בצדק, להעביר את טובי החוקרים למחלקה הזאת, שעסוקה בחקירות פנים, וכך אנחנו נמצאים במצב שבו יש שם חוקרים פחות טובים.

רוני בר-און: החוקרים האלה נמצאים בעמדת נחיתות מובנית, מכיוון שהם חוקרים גם חוקרים.

רוני בר-און: חוקר לא טוב שחוקר חוקר שמעל בתפקידו נמצא בעמדת נחיתות מובנית, וכאשר הוא יתחיל לחקור את עובדי השב"כ, שהם, כך אנחנו רוצים לקוות, עוד יותר מתוחכמים מהשוטרים ועוד יותר מבינים בעניינים מחוקרי החקירות, הפער בין החוקר לנחקרים יהיה כזה שהתוצאות מי ישורן.

רוני בר-און: דווקא בימים אלה עמדת חוקרי מח"ש כפי שהובאה לידיעת הציבור היתה חד-משמעית להעמיד את ראש אח"ק – אגף חקירות - לדין פלילי, ורק מח"ש עצמה מיתנה את ההחלטה והורתה שלא להעמיד אותו לדין פלילי, אלא להעמיד אותו לדין משמעתי.

רוני בר-און: לקח עוד שנה ליועץ המשפטי לממשלה להחליט שלא דין פלילי ולא דין משמעתי, אלא הוא זרק את תפוח האדמה הלוהט הזה לפתחך שלך.

רוני בר-און: לי, כשלעצמי, אין שום ספק שתקבל את ההחלטה הנכונה.

רוני בר-און: אני אינני יודע, כמובן, מה היא.

רוני בר-און: אתה אינך יודע בשלב זה מה היא.

רוני בר-און: אתה תבדוק את החומר ותקבל את ההחלטה הנכונה, אבל חשוב שכאשר אנחנו מעבירים למח"ש גם את החקירות של אנשי השב"כ, שנדע שיש שם יחידה שאתה יכול לסמוך עליה, שראש הממשלה, שהוא הממונה על השב"כ, יכול לסמוך עליה, ששר המשפטים, שממונה על היחידה, יכול לסמוך עליה, וממילא גם היועץ המשפטי לממשלה.

רוני בר-און: תודה רבה.

יולי יואל אדלשטיין: אני מודה מאוד לחבר הכנסת רוני בר-און.

יולי יואל אדלשטיין: בזה תם סדר הדוברים, כי חבר הכנסת איוב קרא לא נמצא כאן, והוא היה האחרון ברשימה.

יולי יואל אדלשטיין: כבוד השר רוצה לעלות ולהשיב לדוברים.

יולי יואל אדלשטיין: בבקשה, אדוני.

רוני בר-און: המערכת לא עובדת - - -

יולי יואל אדלשטיין: כרגע מח"ש בודקים את העניין, אדוני.

רוני בר-און: אדוני השר, שמח"ש יבדקו גם את הכנסת.

צחי הנגבי: קשה להאמין שיהיה צורך בחקירות של חברי הכנסת.

יולי יואל אדלשטיין: בדיוק.

יולי יואל אדלשטיין: צדיקים תמימים, אין מה לחקור.

צחי הנגבי: גם לדמיון יש גבולות.

צבי הנדל: אל תשמיצו.

צחי הנגבי: ראשית, אני רוצה להודות לחברים שהשתתפו בדיון.

צחי הנגבי: קיבלתי פה כמה רעיונות מצוינים, ראשית לגבי פנייה לשר המשפטים בבקשה לחזק את מח"ש.

צחי הנגבי: נכון שמח"ש, שאותה אני מכיר היטב מתקופת כהונתי כשר המשפטים, היא מחלקה שהקמתה הוצדקה בעקבות הפעילות שלה.

צחי הנגבי: נכון היה בשעתו גם ציבורית וגם מעשית לעשות את ההפרדה בין מה שקרוי בארצות-הברית internal affairs, מחלקת חקירות פנימיות, ולהעביר אותה לאורגן אחר, אורגן של משרד המשפטים.

צחי הנגבי: הרעיון בהחלט נכון, וגם לביצוע בחלק גדול מהמקרים יש שורה של הישגים.

צחי הנגבי: המחלקה הזאת, כמו הרבה מאוד מחלקות במשרד המשפטים, בתביעה הכללית ואולי בכל האורגנים של הרשויות לאכיפת החוק, סובלת מתת-תקצוב במקביל לתוספת בלתי פוסקת של משימות.

צחי הנגבי: זה בהחלט רעיון נכון.

צחי הנגבי: תמיד קל לפנות לשר אחר שיתקצב אורגן שנמצא באחריותו, אבל פה אני אביא גם את קריאתה של הכנסת, ולא רק את עמדתי שלי.

צחי הנגבי: לעניין הרעיון שהעלה אורי אריאל, נראה לי שבהחלט ראוי לשקול את תיקון התיקון ואת המשך עבודת הוועדה שתעסוק בכך בהקשר של חקירות אנשי המוסד.

צחי הנגבי: נכון שההיגיון שהביא אותנו להעביר או לבקש מהכנסת להעביר את חקירות אנשי השב"כ מהמשטרה למח"ש הוא היגיון שנובע מן העובדה שאנשי השב"כ ואנשי המשטרה עובדים ממש יד ביד, בעיקר בשנים האחרונות, כאשר אחת המשימות המרכזיות של המשטרה, אם לא המרכזית שבהן, הפכה להיות העיסוק באיום הטרור ובביטחון השוטף.

צחי הנגבי: לגבי אנשי המוסד, שרובם ככולם כלל לא מבצעים את פעילותם בתוך ישראל גופא, ההיגיון הזה לא תקף, אבל יש היגיון אחר שעליו עמד חבר הכנסת אריאל, והוא ההיגיון של ריכוז כלל הידע והניסיון המצטבר ברשות אחת של חקירות – אנשי סמכות, שוטרים, שב"כ, אולי גם אנשי מוסד.

צחי הנגבי: זה רעיון שבהחלט ראוי לבחינה, ואני אשמח לבחון זאת יחד עם אנשי המקצוע במשרד, וכמובן גם להתייעץ, כדי לדעת מה חושבים על כך אנשי המוסד ומה חושבים על כך אנשי מח"ש.

צחי הנגבי: לעניין הר-הבית, מעניין לעניין לא באותו עניין, אבל מכיוון שבורכתי, אני חייב להודות למברכי ולומר למי שלא יכלה להצטרף לברכות באופן טבעי - עכשיו אני מבין שזה טבעי, וקודם פחות חשבתי שזה טבעי - אני רוצה לומר שהר-הבית נפתח ב-20 באוגוסט.

צחי הנגבי: עברו למעלה מחודשיים וכ-8,000 מבקרים שאינם מוסלמים, חלקם הגדול יהודים וחלקם האחר תיירים נוצרים, עלו אליו.

צחי הנגבי: פגשתי גם צ'יפים אינדיאנים וקוריאנים בהר-הבית, אבל כל מי שמעוניין לפקוד את האתר המקודש הזה לכל הדתות, לכבד אותו ולהתנהג בו ברגישות ובסובלנות, עושה זאת בחודשיים האחרונים.

צחי הנגבי: זה לא מעורר מתח פוליטי, זה לא מעורר עימות, להיפך, אם יש מקום של דו-קיום היום, כמעט היחיד בכל המזרח התיכון, זה הר-הבית, שבו המשטרה יחד עם הווקף, יחד עם המבקרים, יחד עם הצליינים ויחד עם היהודים דרים בכפיפה אחת ומכבדים את אלוהיהם באותו מקום.

יולי תמיר: אדוני השר, גם ערבים יכולים להיכנס להר-הבית לפי שיקול דעתם, בלי שאתה קובע מה גילם, איפה, כמה ומתי?

צחי הנגבי: גם יהודים לא יכולים להיכנס להר-הבית בלי שמישהו – זה לא אני, אני לא עושה סלקציה בפתח של ההר – ישקול את זה.

יצחק כהן: ליהודים אסור לעלות להר-הבית.

צחי הנגבי: מפקד המחוז אסר על יהודה עציון ועל גרשון סלומון ועל עשרות יהודים אחרים להיכנס להר, לעתים מתוך החשש שמא העניין שלהם בכניסה להר הוא לעורר פרובוקציות, לעתים מתוך מידע ולא מתוך חשש ולעתים גם לאחר מעשה.

צחי הנגבי: היו מקרים בחודשיים האלה שניסו לנצל את הפתיחה לצורך יצירת פרובוקציה.

צחי הנגבי: הם הוצאו מהמקום, הוצא נגדם צו הרחקה, והם לא נכנסים.

צחי הנגבי: הרגישות ידועה לנו, אנחנו מכבדים אותה, שומרים עליה, ואני חושב שכולנו צריכים לברך על כך שהדברים מתנהלים שם ללא שמץ של מתח.

צחי הנגבי: אני רוצה להודות למי שדיבר על החוק.

צחי הנגבי: חבר הכנסת זאב העלה כאן הבחנה בין עבירות מינהליות לבין עבירות פליליות.

צחי הנגבי: ההבחנה הזאת מוקשית, מכיוון שבתחילתה של החקירה אתה לא יודע בדרך כלל באיזו תמונת מציאות תיתקל, באילו עבירות תיתקל ומה החומר שיעלה מתוך החקירה, כך שבהחלט קשה לעשות הפרדה כזאת בתחילת הדרך.

צחי הנגבי: לכן החוק הזה איננו מייצר את ההבחנה הזאת, אבל אני שמח על כך שזיהית את ההיגיון שבהצעה, והוא באמת נועד למנוע מצב שבו החברותא המקצועית שבין אנשי שירות הביטחון הכללי לבין אנשי המשטרה תפגום ביכולת לנהל את החקירה הזאת באופן מקצועי ונטול פניות.

צחי הנגבי: אני מודה לדוברים.

יולי יואל אדלשטיין: יש שאלה של חבר הכנסת איוב קרא, ואני נוטה לאפשר לו לשאול אם השר מסכים.

יולי יואל אדלשטיין: בבקשה.

איוב קרא: אדוני השר, לא אחת אנחנו עדים למצב ששוטרי משטרת ישראל, מג"ב, פשוט נראים לא טוב בהיכלי בתי-המשפט.

איוב קרא: רק תמול-שלשום הם הובילו אסירים, ופתאום אנחנו רואים אותם מובלים באזיקים ומושפלים - - - אני הייתי קורא לך לחשוב פעמיים, לתקן את העוול בסוגיה זו.

איוב קרא: מדובר לא בקרימינלים, אלא - - -

יולי יואל אדלשטיין: תודה.

צחי הנגבי: אני מודה.

צחי הנגבי: זו לא היה שאלה אלא אמירה, ואני מודה לאדוני על המסר.

יולי יואל אדלשטיין: תודה רבה לשר לביטחון פנים.

יולי יואל אדלשטיין: חברי הכנסת, מי שמעוניין להשתתף בהצבעה יצטרך לעשות זאת ידנית, כמו בימים ההם.

יולי יואל אדלשטיין: המערכת לא תקינה כרגע.

יולי יואל אדלשטיין: אנחנו מצביעים על הצעת חוק לתיקון פקודת המשטרה (מס' 18) (חקירת עובדי שירות הביטחון הכללי בידי המחלקה לחקירות שוטרים), התשס"ד-2003, קריאה ראשונה.

יולי יואל אדלשטיין: מי בעד הצעת החוק בקריאה ראשונה - נא להרים את היד.

יולי יואל אדלשטיין: נא להוריד.

יולי יואל אדלשטיין: מי נגד?

יולי יואל אדלשטיין: מי נמנע?

יולי יואל אדלשטיין: בעד ההצעה להעביר את הצעת החוק לוועדה – רוב

יולי יואל אדלשטיין: נמנעים – 1

יולי יואל אדלשטיין: בעד – רוב, נגד – מיעוט, ויש נמנע אחד, הלוא הוא חבר הכנסת זחאלקה.

יולי יואל אדלשטיין: אני קובע שאכן הצעת החוק לתיקון פקודת המשטרה (מס' 18) עברה בקריאה ראשונה, והיא תעבור להמשך טיפול בוועדת הפנים של הכנסת, תודה רבה.

גדעון סער: ועדת חוקה.

יולי יואל אדלשטיין: אם כן, ועדת הכנסת תקבע באיזו ועדה נמשיך לטפל בהצעת חוק חשובה זו.

צחי הנגבי: בוועדת הפנים עוסקים בפקודת המשטרה.

גדעון סער: אני השתכנעתי.

יולי יואל אדלשטיין: חברים, יש הצעה להעביר את הנושא לוועדת הפנים.

יולי יואל אדלשטיין: יש עמדות אחרות?

ג'מאל זחאלקה: כן, ועדת חוקה.

יולי יואל אדלשטיין: ועדת הכנסת תחליט בעניין.

יולי יואל אדלשטיין: אנחנו עוברים לנושא הבא, והוא שאילתות שישיב עליהן סגן שר הפנים.

יולי יואל אדלשטיין: השאילתות ודאי הופנו לשר הפנים.

יולי יואל אדלשטיין: כבוד סגן שר הפנים, חבר הכנסת ויקטור בריילובסקי, מוכן, בבקשה לעלות לדוכן, ואנחנו נראה אם השואלים נמצאים.

יולי יואל אדלשטיין: רבים אני לא רואה, אבל יש מי שנמצאים.

יולי יואל אדלשטיין: אם כן, שאילתא מס' 12, של חבר הכנסת נסים זאב: ניתוק מים לצרכנים.

יולי יואל אדלשטיין: בבקשה, אדוני.

יולי יואל אדלשטיין: חבר הכנסת נסים זאב שאל את שר הפנים ביום ח' באדר ב' התשס"ג (12 במרס 2003): פורסם, כי בג"ץ הורה לעיריות ירושלים ובני-ברק – הערים העניות ביותר – שלא לנתק מים למשפחות שאינן מסוגלות לשלם עבור המים שצרכו, והמליץ לגבש תוכנית להקלה על הצרכנים.

יולי יואל אדלשטיין: רצוני לשאול: 1.

יולי יואל אדלשטיין: האם הוראת הבג"ץ מיושמת?

יולי יואל אדלשטיין: 2.

יולי יואל אדלשטיין: האם יונחו כלל הרשויות המקומיות לנהוג ברוח הוראה זו?

יולי יואל אדלשטיין: סגן שר הפנים ויקטור בריילובסקי: אדוני היושב-ראש, כנסת נכבדה, הנני מתכבד להשיב על שאילתא מס' 12, של חבר כנסת נסים זאב.

יולי יואל אדלשטיין: 1.

יולי יואל אדלשטיין: בג"ץ לא הנחה ולא הורה.

יולי יואל אדלשטיין: לבקשת משרד הפנים ניתנה שהות למשרד להכין הנחיות.

יולי יואל אדלשטיין: 2-3.

יולי יואל אדלשטיין: ניתנו הנחיות באמצעות חוזר המנהל הכללי לכלל הרשויות, ללכת לקראת החייבים.

יולי יואל אדלשטיין: האם חבר הכנסת זאב הסתפק בתשובה?

יולי יואל אדלשטיין: יש לחבר הכנסת זאב שאלה נוספת, והזכות עומדת לו, בבקשה.

נסים זאב: אדוני סגן השר, אני רק רוצה להזכיר, שבהרבה מדינות בעולם, בכלל כל נושא המים הוא חינם אין כסף.

נסים זאב: וכשמדובר במשפחות ברוכות ילדים, וההוראה והשילוב של חוב ארנונה, למרות הבג"ץ הידוע, שאמר לנתק באופן מוחלט בין חוב מים לחוב ארנונה, אולי בגלל חוב של שקל אחד שחייבים במים, עדיין משלבים את המים עם הארנונה וגורמים לניתוקי מים.

נסים זאב: הייתי מציע שההנחיה במשרד הפנים, אדוני כבוד סגן השר, תהיה ברורה וחד-משמעית - לא מנתקים מים.

נסים זאב: קודם כול, לא בערבי חגים, לא בערבי שבתות, לא למשפחות ברוכות ילדים, שאינן יכולות לשלם.

ויקטור בריילובסקי: אני רוצה לומר, שיש הנחה במחיר למשפחות ברוכות ילדים.

ויקטור בריילובסקי: חוץ מזה, לגבי ארנונה אני יכול לומר, שכל אחד שיש לו בעיות עם תשלומי ארנונה יכול לפנות לוועדת ההנחות העירונית, ואני חושב שאתה בזמנו היית - - -

נסים זאב: זו הבעיה.

יולי יואל אדלשטיין: לא, לא.

יולי יואל אדלשטיין: שאלת את השאלה, סגן השר השיב מה שהיה לו להשיב, תודה רבה.

נסים זאב: ועדת ההנחות בוטלה, וזו הבעיה שלנו.

יולי יואל אדלשטיין: תודה.

יולי יואל אדלשטיין: אני מודה לסגן השר.

יולי יואל אדלשטיין: שאילתא מס' 214 - חבר הכנסת נסים דהן לא נמצא כאן, לפרוטוקול.

יולי יואל אדלשטיין: חבר הכנסת נסים דהן שאל את שר הפנים ביום י"א בסיוון התשס"ג (11 ביוני 2003): פורסם, כי בשעתו תבע חבר הכנסת ויקטור בריילובסקי לאשר אזרחות לעולה חדשה מפולין.

יולי יואל אדלשטיין: ראש מחלקת האשרות במינהל האוכלוסין אישרה את בקשתה, אולם ראש המינהל התנגד.

יולי יואל אדלשטיין: עם מינויו של חבר הכנסת בריילובסקי לסגן שר הפנים, הוא הורה לראש המינהל לרושמה כעולה.

יולי יואל אדלשטיין: רצוני לשאול: 1.

יולי יואל אדלשטיין: האם הידיעות נכונות?

יולי יואל אדלשטיין: 2.

יולי יואל אדלשטיין: אם כן – האם מילא ראש המינהל את הוראת סגן השר?

יולי יואל אדלשטיין: 3.

יולי יואל אדלשטיין: אם כן – מתי?

יולי יואל אדלשטיין: תשובת סגן שר הפנים ויקטור בריילובסקי: (לא נקראה, נמסרה לפרוטוקול) 1-3.

יולי יואל אדלשטיין: הבקשה למתן אזרחות מכוח שבות נדונה בין משרד הפנים לבין רשויות אחרות, והוברר כי לגברת, נשוא השאילתא, עומדת זכאות לקבלת תעודת עולה מכוח הסעיף בחוק השבות, המעניק מעמד בגין היותה נכדת יהודי.

יולי יואל אדלשטיין: אכן תבעתי, עוד בהיותי חבר כנסת מן השורה, שיוענק לה מעמד בהתאם.

יולי יואל אדלשטיין: איני חושב שיש בזה סתירה כלשהי או הוראה הנוגדת את החוק.

יולי יואל אדלשטיין: כל זאת נוכח הדברים שאמרתי לעיל, שאף הגורמים הבודקים את הבקשות אישרו שהיא זכאית לפי חוק השבות, לפחות בגין סעיף הנכד, אם כי היא טוענת שהיא זכאית מכוח היות אמה יהודייה.

יולי יואל אדלשטיין: שאילתא מס' 334, של חבר הכנסת אהוד יתום - גם לא אתנו; לפרוטוקול.

יולי יואל אדלשטיין: חבר הכנסת אהוד יתום שאל את שר הפנים ביום ט' בתמוז התשס"ג (9 ביולי 2003):

יולי יואל אדלשטיין: לאחרונה אמר בתקשורת נציב הכבאות הארצי, כי מחסור בציוד ובאמצעים גורם לאובדן חיי אדם.

יולי יואל אדלשטיין: רצוני לשאול: 1.

יולי יואל אדלשטיין: האם משרד הפנים מודע לבעיה?

יולי יואל אדלשטיין: 2.

יולי יואל אדלשטיין: מה יעשה משרדך בנדון?

יולי יואל אדלשטיין: תשובת סגן שר הפנים ויקטור בריילובסקי: (לא נקראה, נמסרה לפרוטוקול) 1.

יולי יואל אדלשטיין: אכן, משרד הפנים מודע לעובדה כי במערך הכבאות בישראל קיים מחסור של 91 רכבי כיבוי והצלה מסוגים שונים - מתוך 405 רכבים בתקן.

יולי יואל אדלשטיין: בנוסף, חסר למערך הכבאות ציוד כמו חליפות מיגון, ערכות חילוץ וכו'.

יולי יואל אדלשטיין: משרד הפנים מודע גם למחסור זה.

יולי יואל אדלשטיין: 2.

יולי יואל אדלשטיין: בשנה האחרונה פנה שר הפנים פעמים מספר לראש הממשלה בבקשה להקצות תקציב מיוחד להשלמת פערי הציוד, אך פנייה זו לא נענתה בחיוב.

יולי יואל אדלשטיין: משרד הפנים ימשיך ויפעל להשגת תקציבים לצורך השלמת פערי הציוד.

יולי יואל אדלשטיין: שאילתא מס' 427, של חבר הכנסת אברהם רביץ – הוא לא כאן; לפרוטוקול.

יולי יואל אדלשטיין: חבר הכנסת אברהם רביץ שאל את שר הפנים ביום ט"ז בתמוז התשס"ג (16 ביולי 2003): לאחרונה נודע, כי משרד הפנים נוקט מדיניות חדשה, שלפיה לא יוקמו בתי-כנסת בשכונות מגורים שאינן דתיות מובהקות, בניגוד לעבר, כאשר נבנו בתי-כנסת בכל אתר ואתר, בלי לזהות את השקפת עולמם של תושבי הסביבה.

יולי יואל אדלשטיין: רצוני לשאול: האם אכן שונתה מדיניות משרדך, ואם כן – מדוע?

יולי יואל אדלשטיין: תשובת סגן שר הפנים ויקטור בריילובסקי: (לא נקראה, נמסרה לפרוטוקול) לא ידוע לנו על מדיניות כזאת מטעם מוסדות התכנון או גורמי המקצוע בתחום התכנון במשרד.

יולי יואל אדלשטיין: הקצאת שטחים לצורכי ציבור, ובכלל זה למבני דת, במגזר היהודי – בתי-הכנסת, הינה חלק מתכנון של כל שכונת מגורים בישראל.

יולי יואל אדלשטיין: שאילתא מס' 503, של חבר הכנסת אלי אפללו - לפרוטוקול.

יולי יואל אדלשטיין: חבר הכנסת אלי אפללו שאל את שר הפנים ביום א' באב התשס"ג (30 ביולי 2003): ב"ידיעות אחרונות" מיום 18 ביולי 2003 פורסם, כי זה חצי שנה מסרב משרדך להעניק לסגן אלוף ישראל בקליעה ברובה אוויר רשיון אחזקה, אף-על-פי שהוגשו מסמכי ההמלצה לפני כארבעה חודשים.

יולי יואל אדלשטיין: רצוני לשאול: 1.

יולי יואל אדלשטיין: האם הידיעה נכונה?

יולי יואל אדלשטיין: 2.

יולי יואל אדלשטיין: אם כן – מדוע מתעכבת הענקת הרשיון?

יולי יואל אדלשטיין: 3.

יולי יואל אדלשטיין: באיזה שלב נמצאת הבקשה?

יולי יואל אדלשטיין: 4.

יולי יואל אדלשטיין: האם יזורז הליך הבקשה?

יולי יואל אדלשטיין: תשובת סגן שר הפנים ויקטור בריילובסקי: (לא נקראה, נמסרה לפרוטוקול) 1.

יולי יואל אדלשטיין: הידיעה לא נכונה, מגיש הבקשה צריך לצרף מסמכים, ואלו לא צורפו במעמד הגשת הבקשה.

יולי יואל אדלשטיין: כשצורפו לאחר מכן והובאו לטיפול באגף, ניתן האישור להנפקת הרשיון.

יולי יואל אדלשטיין: 2-4.

יולי יואל אדלשטיין: בעיקרון, אנו עושים הכול כדי שספורטאים "אמיתיים" בקליעה לא ייפגעו, והטיפול מהיר יחסית.

יולי יואל אדלשטיין: שאילתא מס' 478, של חבר הכנסת עסאם מח'ול; הוא לא נמצא כאן - לפרוטוקול.

יולי יואל אדלשטיין: חבר הכנסת עסאם מח'ול שאל את שר הפנים ביום כ"ג בתמוז התשס"ג (23 ביולי 2003):

יולי יואל אדלשטיין: לקראת הכנת החוק הממשלתי להתאזרחות, רצוני לשאול: 1.

יולי יואל אדלשטיין: מה הם הקריטריונים לקביעת "מוצא פלסטיני", המשמשים את פקידי מינהל האוכלוסין?

יולי יואל אדלשטיין: 2.

יולי יואל אדלשטיין: כיצד מערער מבקש, שנקבע לגביו כי הוא "ממוצא פלסטיני", על קביעה זו, והאם הוא מקבל פרטים לגבי אופן הערעור?

יולי יואל אדלשטיין: 3.

יולי יואל אדלשטיין: כיצד נמסרים הפרטים למערער? 4.

יולי יואל אדלשטיין: האם קיימים בלשכות מינהל האוכלוסין טפסים או חוזרים הכוללים פרטים אלה?

יולי יואל אדלשטיין: תשובת סגן שר הפנים ויקטור בריילובסקי: (לא נקראה, נמסרה לפרוטוקול) ההגדרה "מוצא פלסטיני" היא כל מי שהינו או היה בעבר, בעל מספר זהות פלסטיני.

יולי יואל אדלשטיין: 2-3.

יולי יואל אדלשטיין: מי שמבקש לערער, מגיש את הערעור בלשכה, תוך ציון האסמכתאות לערעור שלו.

יולי יואל אדלשטיין: 4.

יולי יואל אדלשטיין: אין טפסים מיוחדים לכך, שכן כל אחד יכול לערער, אך ורק לפי נסיבותיו והעובדות הרלוונטיות לגביו.

יולי יואל אדלשטיין: והאחרון, חבר הכנסת ואסל טאהא, שאילתא מס' 590; גם הוא לא נמצא כאן - לפרוטוקול.

יולי יואל אדלשטיין: חבר הכנסת ואסל טאהא שאל את שר הפנים ביום ח' באב התשס"ג (6 באוגוסט 2003): חברי המועצה המקומית כפר-ראמה טוענים, כי היא לעומתית ולכן היא אינה פועלת כראוי, כי העובדים לא קיבלו משכורות זה עשרה חודשים, כי אחוזי הגבייה נמוכים, כי זה שנים לא שולמו קופות פנסיה, כי כספים מוצאים על יועצים משפטיים בשל חובות לקבלנים, וכי מפתחות העירייה נמצאים בידי העובדים זמן רב כמחאה.

יולי יואל אדלשטיין: רצוני לשאול: 1.

יולי יואל אדלשטיין: האם הידיעות נכונות?

יולי יואל אדלשטיין: 2.

יולי יואל אדלשטיין: אם כן – מה ייעשה בנדון?

יולי יואל אדלשטיין: תשובת סגן שר הפנים ויקטור בריילובסקי: (לא נקראה, נמסרה לפרוטוקול) 1.

יולי יואל אדלשטיין: המצב בכפר-ראמה אכן חמור.

יולי יואל אדלשטיין: 2.

יולי יואל אדלשטיין: הרשות התחייבה לבצע תוכנית הבראה ולא ביצעה.

יולי יואל אדלשטיין: הרשות קונה מים מ"מקורות", ואינה גובה מהתושבים בגין שימוש במים.

יולי יואל אדלשטיין: ברשות מועסקים עובדים רבים מעל התקן ועובדים שאינם נחוצים כלל.

יולי יואל אדלשטיין: הרשות אינה גובה ארנונה מן התושבים.

יולי יואל אדלשטיין: הרשות ביצעה עבודות ללא מכרזים, ללא פיקוח.

יולי יואל אדלשטיין: קבלנים וספקי שירותים משלישים את דרישות התשלום במעמד צד אחד בבית-משפט.

יולי יואל אדלשטיין: נוסף על כל אלו, הניהול הפיננסי נערך בערפל ובעמימות שיטתית מחושבת היטב, דבר המאפשר לחלק מן הכספים להיעלם ללא תיעוד.

יולי יואל אדלשטיין: משרד הפנים העמיד לרשות הרשות המקומית את כל הכסף המגיע לה.

יולי יואל אדלשטיין: משרד הפנים מפעיל במקום חשב מלווה, איש מקצוע שהיה שנים גזבר העיר נצרת-עילית.

יולי יואל אדלשטיין: תודה רבה לסגן שר הפנים על תשובתו.

יולי יואל אדלשטיין: אנחנו התקדמנו מהר מאוד עם סדר השאילתות, לכן אנחנו ניתן הנחה של דקה-שתיים לשר המשפטים על מנת שיגיע לכאן, כי באמת השאילתות לקחו פחות זמן מכפי שתוכנן.

יולי יואל אדלשטיין: [רשומות (הצעות חוק, חוב' מ/63).

יולי יואל אדלשטיין: ]

יולי יואל אדלשטיין: הנושא הבא שלנו, אני אכריז עליו בינתיים, הוא הצעת חוק ההוצאה לפועל (תיקון מס' 24) (תיקון), התשס"ד-2003, קריאה ראשונה.

יולי יואל אדלשטיין: יציג את ההצעה, כפי שאמרתי, שר המשפטים, שנמסר לי שהוא בדרך לכאן.

יולי יואל אדלשטיין: הנה הוא כבר אתנו.

יולי יואל אדלשטיין: שר המשפטים חבר הכנסת יוסף טומי לפיד יציג את הצעת חוק ההוצאה לפועל (תיקון מס' 24), בבקשה.

המשפטים יוסף לפיד: אדוני היושב-ראש, מדובר בהצעת חוק ההוצאה לפועל, שבאה לפשט את התהליכים של הוצאה לפועל עד 50,000 שקל, והיא מקובלת על כל המשפטנים, ואני חושב שעל כל הפוליטיקאים.

המשפטים יוסף לפיד: זה איננו חוק שנוי במחלוקת.

המשפטים יוסף לפיד: מדובר בסך הכול בכך שהחוק כפי שהוא אושר היה אמור להיכנס לתוקף פרקטי בימים הקרובים, אבל כל מערכת המחשוב עדיין לא מוכנה, והממשלה החליטה להאריך את השהות עד להפעלת החוק ב-1 בינואר 2005, ואני גם מבטיח שאם נצליח להתקין את כל מערכות המחשוב, נקדים את התאריך.

המשפטים יוסף לפיד: אני אודה מאוד לכנסת אם היא תאשר את הצעת החוק.

יולי יואל אדלשטיין: אני מודה מאוד לשר המשפטים יוסף טומי לפיד.

יולי יואל אדלשטיין: יש כאן כמה דוברים, מכיוון שזו קריאה ראשונה.

יולי יואל אדלשטיין: חבר הכנסת ג'מאל זחאלקה הוא הראשון שבדוברים.

יולי יואל אדלשטיין: חבר הכנסת טלב אלסאנע יבוא אחריו, אם הוא יהיה כאן; חבר הכנסת איוב קרא לא אתנו; חבר הכנסת נסים זאב וחבר הכנסת אורי אריאל.

יולי יואל אדלשטיין: אני רק מזכיר, שלפי הסיכומים בין האופוזיציה לקואליציה וכלל הסיעות, בשעה 18:00 אנחנו צריכים לסיים את הישיבה.

יולי יואל אדלשטיין: אני ארשום את כולם.

יולי יואל אדלשטיין: דקה-שתיים לפני השעה 18:00 אנחנו נקיים את ההצבעה.

יולי יואל אדלשטיין: בבקשה.

ג'מאל זחאלקה: מכובדי השר, מכובדי היושב-ראש, מובן שיש לשאוף למוסר תשלומים תקין, ומי שחייב צריך לשלם.

ג'מאל זחאלקה: אני מבין שאנשים שיש להם חובות או שלא מצליחים לגבות חובות, נאלצים לפנות להוצאה לפועל, זה דבר מובן מאליו, אבל, אדוני השר, צריך להתחשב בכך שיש מצב כלכלי קשה מאוד.

ג'מאל זחאלקה: גם אנשים הגונים, שרוצים לשלם את הכסף, לא מצליחים לעשות זאת לפעמים.

ג'מאל זחאלקה: עשרות אלפי בתי-עסק נסגרו, אנשים חייבים ולא יכולים לשלם.

ג'מאל זחאלקה: גם הבנקים לא נותנים להם אשראי בשביל לעשות זאת.

ג'מאל זחאלקה: לכן, אני חושב שיש למצוא דרכים גם לעזור לאנשים לשלם את החובות שלהם, ולא רק לעזור לאנשים שרוצים לגבות את החובות.

ג'מאל זחאלקה: צריך לפעול בשני הכיוונים.

ג'מאל זחאלקה: תודה רבה.

יולי יואל אדלשטיין: תודה לחבר הכנסת ג'מאל זחאלקה.

יולי יואל אדלשטיין: חבר הכנסת טלב אלסאנע - אינו נמצא כאן.

יולי יואל אדלשטיין: חבר הכנסת איוב קרא - גם כן לא.

יולי יואל אדלשטיין: חבר הכנסת נסים זאב, בבקשה.

נסים זאב: - - -

יולי יואל אדלשטיין: חבר הכנסת אורי אריאל.

אורי אריאל: מוותר.

יולי יואל אדלשטיין: מוותר.

יולי יואל אדלשטיין: שר המשפטים הוא בעל השפעה באולם הזה, כנראה.

נסים זאב: - - -

יולי יואל אדלשטיין: נכון.

יולי יואל אדלשטיין: לא הספקתי אפילו לומר תודה.

יולי יואל אדלשטיין: הצעת חוק ההוצאה לפועל (תיקון מס' 24) (תיקון), התשס"ד-2003, קריאה ראשונה, הצבעה ידנית.

יולי יואל אדלשטיין: מי בעד הצעת החוק - נא להרים את היד.

יולי יואל אדלשטיין: מי נגד?

יולי יואל אדלשטיין: מי נמנע?

יולי יואל אדלשטיין: בעד ההצעה להעביר את הצעת החוק לוועדה – רוב

יולי יואל אדלשטיין: נמנעים - 1

יולי יואל אדלשטיין: אני קובע שהצעת החוק אושרה, והיא תעבור להמשך הטיפול בה בוועדת החוקה, חוק ומשפט.

יולי יואל אדלשטיין: חברי הכנסת, תם סדר-היום.

יולי יואל אדלשטיין: שימו לב, מחר, יום שלישי, לא תהיה ישיבת מליאה.

יולי יואל אדלשטיין: הישיבה הבאה - ביום רביעי, ג' בחשוון התשס"ד, 29 באוקטובר למניינם, בשעה 11:00.

יולי יואל אדלשטיין: ישיבה זו נעולה.